Peminat Nampak Baby Bump, Neelofa Hamil?

Selepas terpalit dengan pelbagai kontroversi didakwa melanggar SOP sebelum ini, nama selebriti terkenal Neelofa reda seketika daripada isu panas.

Terbaru, foto Neelofa menerusi Instagram bisnes miliknya bersama suami, Haris Ismail, @Markaztijaari menjadi perhatian ramai apabila menampakkan bentuk badannya agak berisi.

Menerusi foto tersebut, Neelofa mengenakan jubah berwarna sepadan dengan suaminya, dimana ada netizen mengatakan seolah kelihatan baby bump. Meskipun tiada pengesahan daripada Neelofa sendiri, namun rata-rata peminatnya meluahkan rasa syukur.

Terahulu, desas desus bekas pengacara MeleTOP itu hamil hangat diperkatakan sejak bulan lalu apabila dia meletakkan ‘tag’ nama suaminya pada bahagian perut pada foto hari raya mereka.

Neelofa dan PU Riz mendirikan rumah tangga dalam sebuah majlis penuh eksklusif di hotel terkemuka di ibu negara pada 27 Mac lalu.


Membesar Dalam Kesusahan, Hanis Zalikha Teringat Mak Ayah Jual Kuih Tepi Jalan

Menerusi satu perkongsian di Instagram, pelakon Hanis Zalikha terkenang ketika membesar dalam kesusahan apabila kedua ibu bapanya berniaga kuih muih dan nasi lemak.

Dalam entri tersebut, isteri kepada pelakon Hairul Azreen itu turut memuat naik gambar kuih kegemarannya iaitu pulut panggang. Ujarnya, setiap kali makan kuih tersebut, dia pasti akan teringat kehidupan zaman dahulu.

BACA: Berbaloi Hantaran Kahwin RM91 Ribu, Netizen Puji Cara Hanis Zalikha Didik Anak

“Pulut Panggang ni kuih yang terlalu nostalgik untuk saya, memang kalau makan, terus akan dibawa ke zaman Mama Daddy meniaga tepi jalan jual kuih dan nasi lemak.

“Maybe sebab takde masa lain Mama akan buat pulut panggang ni. Sampai sekarang dah tak makan dah sebab memang Mama takde buat dah. Cuma time nak meniaga dulu tu je. Dan Mama buat memang sedap sungguh sungguh,” tulisnya.

Dalam pada itu, Hanis turut mengucapkan terima kasih buat ibu bapanya yang bersusah payah mencari rezeki untuk membesarkan mereka adik beradik.

“Thank you pulun berusaha besarkan kami dalam kesempitan. Kami tak rasa kekurangan bila kenangkan kesusahan tu, yang ingat cuma memori kita satu keluarga bahagia bersama,” tulisnya.

Perkongsian Hanis itu mendapat pelbagai reaksi daripada netizen yang turut sebak apabila mendapat tahu Hanis sekeluarga pernah hidup susah kerana ada yang menyangkakan keluarganya orang senang.


Suara Mimi Lana Dipuji Setaraf Penyanyi Antarabangsa

Siapa sangka, Mimi Lana bukan sahaja hebat berlakon, malah mempunyai bakat dalam nyanyian. Baru-baru ini, Mimi ada berkongsikan video di TikTok menyanyikan lagu Astronout In The Ocean dendangan asal Masked Wolf.

Meskipun hanya menyanyikan bahagian korus, rata-rata netizen terpukau dengan vokal Mimi sehingga ada yang menyangka pelakon itu ‘miming’ suara penyanyi lain.

Tidak kurang juga, ada yang pada awalnya menyangkakan video nyanyian tersebut adalah daripada negara luar, rupanya Mimi Lana selepas melihat kapsyen video tersebut menulis, “Saya ketika tumbuk sambal belacan.”

Memuji suara merdu Mimi Lana, ada yang meminta pelakon itu menyanyikan lagu lain serta memperbanyakkan lagi video lagu cover kerana tidak puas mendengar nyanyiannya.


“Doakan Saya Kekal Berhijab, Kuat Semangat “

Dilihat sering memuat naik fotonya berhijab di media sosial, ramai yang tertanya-tanya mengenai imej terbaru penyanyi Zizi Kirana.

Bagaimanapun, Zizi berkata dia tidak mahu mengulas lanjut mengenai penampilannya itu serta mengharapkan peminat mendoakan untuk dirinya.

BACA: Tahun Ketiga Berhijab Masa Ramadan, Zizi Kirana Mohon Doa Agar Terus Bertudung

“Doakan saya. Mana tahu dengan doa anda semua, saya kekal dengan penampilan begini (bertudung).” Mengenai pakai tudung, insya-Allah. Saya tidak boleh dan takut untuk bercakap apa-apa. Apa saya buat sekarang adalah terus berdoa dan mahu semua juga doakan saya.

“Bagi saya, doa adalah senjata paling kuat bagi kita orang Islam. Jadi, doakan saya. Ini saja saya mampu cakap,” katanya kepada Harian Metro.

Dalam pada itu, Zizi berkata penampilan bertudungnya itu disambut baik oleh keluarga, peminat dan rakan-rakan. Malah, mereka turut memberi sokongan kepadanya.

“Alhamdulillah, apabila penampilan bertudung yang sekarang ini mendapat respons positif selain mereka mendoakan saya. Insya-Allah, doakan terbaik untuk saya.

“Dalam kalangan keluarga pun mereka okay dan sentiasa memberikan sokongan. Apa yang baik daripada saya mereka okay. Begitu juga dengan rakan-rakan. Saya pun cakap perkara sama untuk terus mendoakan.

“Buat masa ini, saya tidak berani nak cakap saya sudah pakai tudung. Jadi, sebaiknya saya mohon doa supaya saya kuat semangat,” katanya.


Netizen Samakan Muka Iman Troye Macam DS Vida Masa Muda

Sejak kontroversi ‘kes tujuh angka’ bulan lalu, nama penyanyi Iman Troye sepi seketika. Namun, baru-baru ini, foto dikongsikan oleh Iman menjadi perhatian ramai.

Menerusi satu muat naik di Instagram, Iman dilihat ada memuat naik fotonya bergaya dalam persalinan dan solekan outfit of the day (OOTD) versi Perintah Kawalan Pergerakan (PKP).

Perkongsiannya itu mendapat pelbagai reaksi daripada netizen yang menyamakan wajah Iman seperti jutawan kosmetik terkenal, Datuk Seri Vida ketika muda.

Malah, ada yang menyangkakan gambar tersebut merupakan Datuk Vida. Dalam pada itu, ramai yang memuji kecantikan Iman menerusi gambar tersebut.

Terdahulu, Iman dikecam teruk apabila memuat naik status seolah meraikan bilangan kes Covid-19 mencecah 7,000. Bagaimanapun, selepas beberapa jam memuat naik status itu, Iman dilihat menyahaktif akaun Twitter miliknya.


Hafidz Roshdi Dedah Sering Nampak Elizad Solat Setiap Kali Masuk Waktu

Semalam hangat diperkatakan apabila seorang netizen menghina pelakon Siti Elizad yang masih belum dikurniakan zuriat dengan perkataan mandul.

Malah, individu tersebut turut memuat naik status biadap meminta orang ramai mendoakan Elizad dikurniakan zuriat meskipun tidak menutup aurat dan solat.

BACA: Dihina Mandul & Dituduh Tak Solat, Siti Elizad Buat Laporan Polis

Perkara itu turut mendapat perhatian pelakon Hafidz Roshdi yang tampil mempertahankan Elizad yang dituduh tidak menunaikan solat. Hafidz mendedahkan Elizad tidak meninggalkan solat meskipun sibuk.

“Setiap kali penggambaran di rumah, mesti dia (Elizad) akan ambil wuduk, bentang sejadah. Bukan sekali saya nampak, tapi berkali-kali.

“Saya nak beritahu benda betul yang saya nampak depan mata. Saya tidak akan cakap kalau tidak nampak dengan mata saya sendiri,” ujarnya.

Dalam pada itu, Hafidz turut memberitahu setiap kali bertemu di set penggambaran, Elizad akan segera mendirikan solat setiap kali masuk waktu.

“Saya cuma nak beritahu ketika saya melakukan penggambaran dengan kak Elizad, setiap kali masuk waktu solat mesti terserempak dengan dia. Dia akan siap ambil wuduk dan bentang sejadah. Itu sahaja saya nak beritahu,” katanya.

Terdahulu, Elizad meluahkan rasa kesal dengan tuduhan netizen itu dan sudah pun membuat laporan polis serta akan mengambil tindakan undang-undang terhadap individu tersebut.


“Setiap Hari Saya Tengok Elyana Berjuang Melawan Kesakitan”

Masih berada di hospital bagi menjalani rawatan radioterapi, perkongsian Elyana sempena hari bapa ternyata cukup menyentuh hati suaminya, Khairul Anuar Husin.

Khairul berkata dia tidak mahu isterinya itu bercakap tentang siapa yang akan pergi dahulu apatah lagi melihat Elyana tidak pernah berputus asa melawan penyakit kanser limfoma sejak 10 tahun lalu.

BACA: Ucap Selamat Hari Bapa, Elyana Doa Supaya ‘Pergi’ Dulu Sebelum Suami

“Tentunya, ungkapan ‘biar Bonda pergi dulu dari ayah’ menjentik emosi saya. Memang sedih dan terusik. Cuma, kalau boleh saya tidak mahu Elyana cakap siapa pergi dahulu.

“Soal ajal maut, semuanya di tangan Tuhan. Kita tidak mampu menjangka siapa terlebih dahulu dijemput Ilahi. Apa yang penting, saya mahu Elyana terus berjuang melawan kanser limfoma,” katanya kepada BH Online.

Dalam pada itu, Khairul menyifatkan isterinya seorang wanita yang sangat kuat. Elyana juga tidak mahu orang lain tahu dia berdepan dengan kesakitan dan mahu menanggungnya sendiri.

“Sejujurnya, saya tidak sangka Elyana boleh jadi sekuat ini. Kami duduk sebumbung, setiap hari saya melihatnya berjuang melawan kesakitan.

“Ada masa, saya juga sering tertanya-tanya bagaimana isteri boleh jadi sekuat ini. Semangatnya melawan sakit sangat tebal. Namun, ada juga Elyana lemah seperti pesakit kanser lain. Ada ketika, dia jadi ‘down’.

“Cuma mengenalinya, Elyana jenis yang tidak mahu orang lain tahu dirinya sedang berperang dengan kesakitan. Biar sakit ditanggungnya sendiri,” katanya.

Sebelum ini, Elyana membuat pendedahan menghidap kanser limfoma tahap empat pada 2017. Elyana dan Khairul Anuar mendirikan rumah tangga pada 2010 dan dikurniakan cahaya mata, Cinta Sumayyah, 10, dan anak angkat, Cahaya Ramadhani yang kini berusia dua tahun.


Saharul Ridzwan Dedah Makan 2 Ekor Ayam, 15 Biji Telur Sehari Dapatkan Badan Sasa

Baru-baru ini perkongsian pelakon Saharul Ridzwan menjadi perhatian ramai berkongsikan diet dimana dia makan dua ekor ayam dan 15 biji telur separuh masak setiap hari untuk mendapatkan badan sasa.

Menurut Saharul, diet tersebut dilakukan dua tahun lalu untuk menjayakan watak sebagai pegawai Agensi Penguatkuasaan Maritim Malaysia (Maritim) dalam filem Coast Guard.

“Diet yang saya makan ayam dua ekor dan telur separuh masak 15 biji itu saya amalkan dua tahun lalu ketika terlibat dalam filem Coast Guard, watak dalam file itu perlukan badan saya nampak fit dan solid.

“Tapi sekarang memang saya dah tak amalkan pun bila kena tegur dengan Datuk Rosyam yang tak galakkan badan saya terlalu besar sebab saya banyak juga berlakon bawah syarikat produksi dia sebelum ini.

“Bila badan terlalu besar, nampak tak cantik dalam televisyen dan tak sesuai kalau nak bawa watak orang susah,” katanya.

Bagaimanapun, Saharul berkata dia bersedia untuk kembali tampil dengan imej berbadan sasa jika ianya dituntut oleh pengarah.


Elisya Sandha Tak Kisah Kahwin Muda

Mengikat tali pertunangan dengan anak sulung kepada Jinggo dan Sheila Rusly iaitu Uzair Haqimy, pelakon Elisya Sandha yakin tidak off market jika berkahwin pada usia muda.

Menurut pelakon berusia 22 tahun itu, jodoh dan rezeki adalah rahsia Allah dan selagi dia tidak putus untuk berusaha tiada apa yang perlu dibimbangkan.

BACA: Foto Berpelukan Macam Dah Kahwin, Netizen Tegur Elisya Sandha & Tunang

“Bagi saya kalau jodoh nak sampai, kenapa kita nak tunggu. Sebab kalau asyik tolak jodoh jadi andartu pula.

“Eventually, orang akan tetap cari pasangan hidup dan pasangan saya sampai awal. Jadi saya tak rasa off market pun,” katanya kepada Astro Gempak.

Dalam perkembangan lain, Elisya dan tunangnya, Haqimy kini sedang menjalankan perniagaan makanan lemang, rendang dan laksa. Ujarnya, mereka mengguna hasil pendapatan itu untuk mengumpul duit kahwin.

“Kami cuba cari cara untuk dapatkan pendapatan, jual lemang dan laksa untuk kumpul duit kahwin. Jadi itulah motif kenapa kami berniaga sepanjang MCO.

“Kami saling bantu sama lain dan alhamdulillah ini mungkin rezeki nak kahwin. Hari-hari order banyak dan kami sangat bersyukur,” katanya.

Elisya mengikat tali pertunangan dengan Uzair Haqimy pada Januari lalu dan dijangka akan mendirikan rumah tangga pada awal tahun depan.


Aprena Manrose Jalani Rawatan Kesuburan, Sedang Belajar Berhijab

Sudah empat tahun mendirikan rumah tangga, pelakon Aprena Manrose mengakui tertekan apabila belum lagi dikurniakan cahaya mata.

Bagaimanapun, Aprena atau nama sebenarnya Wan Syahera Putri Aprena Wan Syahman berkata dia belum pernah berdepan tekanan emosi dan ramai yang memberikan kata-kata sokongan terhadapnya.

“Sudah tentu saya tertekan kerana masih belum dikurniakan anak walaupun sudah lama berkahwin. Saya memang inginkan anak, tetapi masih belum ada rezeki lagi. Saya percaya kepada segala aturan Allah.

“Alhamdulillah, ramai yang memberi kata dorongan dan doa yang baik-baik,” katanya.

Dalam pada itu, Aprena berkongsikan dia kini menjalani rawatan kesuburan di sebuah hospital swasta sejak bulan lalu dan memohon orang ramai mendoakan agar dipermudahkan dikurniakan zuriat.

“Saya juga telah menjalani rawatan kesuburan di sebuah hospital swasta pada bulan lalu dan masih diteruskan untuk bulan ini.

“Jika saya berjaya mendapatkan anak saya akan kongsi berkenaan rawatan yang dibuat. Sekarang saya hanya mohon doa agar dikurniakan rezeki anak,” katanya.

Sejak kebelakangan ini, penampilan Aprena yang dilihat berhijab mengundang tanda tanya netizen. Aprena berkata dia dalam proses belajar sejak Ramadan lalu namun mengakui belum berhijab sepenuhnya.

“Ya, saya sedang belajar untuk bertudung,” kata Aprena, 28, yang belajar berhijab sejak Ramadan lalu. Sebab itu, saya tidak mahu bercakap apa-apa (tentang berhijab) kerana tidak tahu bagaimana masa depan.

“Saya masih terima tawaran lakonan yang tidak bertudung sebab memang sudah dijanjikan sebelum ini,” katanya.

Aprena mendirikan rumah tangga Mohd. Afiq Hazman pada tahun 2016. Untuk rekod, Aprena merupakan anak kepada Raja Dangdut, Iwan yang kini sudah meninggalkan dunia dangdut dan beralih ke muzik ketuhanan.


“Tak Dapat Ke Luar Negara, Shopping Dekat Pavilion Pun Dah Happy”

Sejak pelaksanaan Perintah Kawalan Pergerakan (PKP) 3.0 pada 1 Jun lalu, rakyat diminta untuk duduk di rumah dan hanya kedai keperluan asas sahaja dibuka.

Menerusi satu entri di Instagram, usahawa kosmetik terkenal, Datuk Seri Aliff Syukri, meluahkan rasa sedih dan rindu untuk kembali bebas semula. Kata Aliff lagi, jika tidak dapat ke luar negara, dapat membeli belah di Pavilion, Kuala Lumpur sahaja dia sudah cukup gembira.

BACA: Seronok Menari TikTok, Zizan Razak Nasihat Aliff Syukri Pakai Seluar Dalam Ketat Sikit

Aliff berkata, dia sudah tidak sanggup untuk menunggu semua sektor kembali beroperasi yang dijangka pada hujung tahun ini.

“Bila boleh bebas macam dulu. Tidak dapat pergi luar negara, dapat membeli belah pun saya sudah gembira.

“Ini rumah saya dekat pusat beli belah ternama, nak pergi ke sana pun tutup. Rasa tak sanggup nak tunggu bulan Oktober, lamanya. Kenapa boleh jadi macam ini Malaysia?” luahnya.

Perkongsian Aliff itu mendapat pelbagai reaksi di kalangan netizen yang meminta usahawa itu bersabar serta bersyukur dengan kehidupannya kerana jika dibandingkan dengan rakyat Palestin ada yang kehilangan tempat tinggal dan tiada keseronokan untuk mereka.


Remy Ishak Minum Air, Ramai Wanita Tergoda

Sebut saja nama Remy Ishak, sememangnya pelakon itu menjadi kegilaan ramai wanita. Tinggi lampai dan memiliki rupa paras yang kacak, apa sahaja yang dilakukannya pasti menjadi perhatian ramau

Baru-baru ini, Remy dilihat ada memuat naik gambarnya sedang menyedut air minuman. Difahamkan foto tersebut dimuat naik bagi tujuan mempromosikan sebuah jenama minuman berasaskan kopi.

BACA: Buat Kejutan Hari Jadi, Remy Ishak & Bekas Tunang Kembali Bersama?

Apa yang pasti, aksinya itu membuatkan ramai pengikut terutama wanita cair serta menyifatkan pelakon itu sangat kacak di dalam gambar berkenaan.

Tidak kurang juga ada yang meninggalkan komen lucu mengatakan rasa dahaga dan bertenaga selepas melihat foto berkenaan.

Kalau dah kacak, tengah minum air pun tetap handsome di mata wanita. Siapalah wanita bertuah berjaya memenangi hati Remy agaknya?


Amyra Rosli Tolak Job Berlakon, Duduk Rumah Masak Sahaja

Melihatkan kes Covid-19 tidak menunjukkan penurunan, pelakon Amyra Rosli berkata dia tidak kisah menolak tawaran berlakon buat masa ini.

Menurut Amyra, apa yang lebih penting ketika ini adalah untuk mengutamakan keselamatan dan kesihatan keluarga. Katanya lagi, kini dia aktif di media sosial dan masak di rumah.

BACA: Dekatkan Diri Dengan Agama, Amyra Rosli Setia Sokong Amar Baharin

“Buat masa ini, saya tidak akan menerima tawaran lakonan. Drama terakhir, Sabarlah Duhai Hati ditayangkan Mei lalu.

“Bukan tiada tawaran, tetapi saya belum ‘lock’ mana-mana projek drama lagi. Saya nak tunggu hingga kerajaan memberi kebenaran penggambaran. Bagaimanapun, ia juga bergantung kepada situasi semasa.

“Saya tidak boleh memikirkan diri saya sahaja. Saya kena memastikan orang sekeliling seperti suami, anak, ibu bapa dan keluarga selamat. Sekarang, saya hanya aktif menjayakan kempen dalam media sosial dan duduk di rumah memasak untuk keluarga,” katanya kepada BH Online.

Kata Amyra, selepas melihat rakan pelakon dijangkiti Covid-19 mambuatkan dia lebih berhati-hati. Ujarnya lagi, dia dan suami pernah diarah menjalani kuarantin kendiri selepas ada beberapa artis yang terbabit penggambaran bersama positif Covid-19.

“Mei lalu, saya terbabit dengan penggambaran filem arahan Feroz Kader yang membabitkan 25 artis. Dalam file itu, adalah Nora Danish dan Reen Rahim yang disahkan positif terbabit sama.

“Sebelum itu, saya bersama dengan mereka dalam adegan di kafe. Jadi, apabila Nora mendedahkan dirinya positif dan minta sesiapa pernah bertemu dengannya membuat ujian calitan, saya dan Amar tidak berjumpa anak-anak.

“Kami terus buat ujian calitan dan kuarantin kendiri. Saya dan Amar dinasihatkan menjalankan kuarantin kendiri selama 10 hari. Kami akur dan Alhamdulillah, disahkan negatif,” katanya.


“Apa Yang Buatkan Anda Fikir Saya Suka Dukung Heroin?”

Pelakon berbadan sasa, Zul Ariffin mengakui tidak perlu pegang-pegang atau bersentuhan dengan pelakon wanita untuk mendapatkan keserasian.

Menurut Zul, banyak lagi aspek yang boleh diambil kira untuk menjayakan sesuatu babak dan tidak hanya dengan babak bersentuhan sahaja.

“Sebelum ini saya sering berlakon babak bersentuhan dengan gandingan saya. Bagaimanapun, perkara tersebut tak menjanjikan apa-apa. Nak bina keserasian bukan setakat pada babak bersentuhan.

“Saya seorang pelakon dan saya akan menyesuaikan diri. Perkara paling utama saya memang akan menghormati prinsip gandingan saya. Apa yang membuatkan dia selesa dan juga sebaliknya,” katanya.

Dalam pada itu, Zul berkata ramai sangkakan dia suka melakonkan babak mesra namun sebaliknya tidak. Ujarnya, dia hanya melakukan tugas sebagai seorang pelakon sahaja.

“Mungkin ramai yang sangka saya ni memang suka melakonkan babak mesra atau bersentuhan tapi sebenarnya saya tidak pernah melihat perkara tersebut sebagai sesuatu yang menyeronokkan.

“Sebelum ini saya ada berlakon babak dukung heroin saya, apa yang membuatkan anda terfikir yang saya suka. Saya sendiri tak faham. Saya hanya mahu selesaikan babak itu secepat mungkin,” katanya.


Dihina Mandul & Dituduh Tak Solat, Siti Elizad Buat Laporan Polis

Pelakon Siti Elizad meluahkan rasa kecewa apabila seorang netizen menulis komen biadap menghina dirinya yang masih belum dikurniakan zuriat dengan perkataan mandul.

Bukan hanya setakat itu, individu bernama Zain Rashdan turut memuat naik status biadap meminta orang ramai mendoakan Elizad dikurniakan zurait meskipun tidak menutup aurat dan solat.

BACA: “Usia Nak Masuk 40 Tahun, Masih Tiada Zuriat. Doakan Saya”

Menerusi perkongsian di Instagram, Elizad turut memuat naik komen dan status individu tersebut serta mengakui menangis apabila dihina dengan kata-kata sedemikian lebih-lebih lagi dituduh mandul.

Elizad berkata individu tersebut tidak tahu dia berusaha keras untuk mendapatkan zuriat sendiri dan bertahun-tahun jumpa dengan doktor pakar untuk menimang cahaya mata.

Susulan komen biadap netizen tersebut, Elizad berkata dia sudah pun membuat laporan polis dan akan mengambil tindakan undang-undang.

Pada November tahun lalu, Elizad berkongsi berita duka apabila mengalami keguguran selepas menjalani rawatan kesuburan in-vitro (IVF). Meskipun keguguran, Elizad meluahkan rasa syukur sempat merasai nikmat menjadi ibu walaupun selama beberapa hari.


Elyana Luah Rasa Syukur Berat Badan Naik 7 Kg

Selepas seminggu menjalani rawatan radioterapi, penyanyi Elyana meluahkan rasa syukur berat badannya kini naik 7kg, berbanding sebelum ini hanya 35kg sahaja.

Berkongsikan perkara itu di Instagram, Elyana mengucapkan terima kasih kepada mereka yang sentiasa mendoakan kesejahteraannya serta buat mereka yang sedekahkan makanan untuknya.

BACA: Ucap Selamat Hari Bapa, Elyana Doa Supaya ‘Pergi’ Dulu Sebelum Suami

“Alhamdulillah. Berat saya daripada 35 kilogram (kg), hari ini timbang 42 kg. Terima kasih yang mendoakan dan yang tak jemu-jemu sedekah makanan kepada saya. Saya sayang anda semua,” tulisnya.

Perkongsian Elyana itu mendapat pelbagai reaksi daripada netizen yang turut meluahkan rasa syukur serta mendoakan agar penyanyi itu terus kuat.

Terdahulu, Elyana memaklumkan dia perlu menjalani rawatan radioterapi selama 10 hari. Katanya lagi, dia juga perlu menjalani proses memasukkan darah dan susu ke dalam badannya yang kini hanya seberat 35 kilogram.


Gila Bola? Ini Cara Anda Tonton Bola Untuk Rasa Lebih Puas Hati!

Buat peminat bola, mesti anda akan rasa puas kalau tonton perlawanan bola sepak melalui skrin yang besar kan? Barulah jelas bila nampak idola anda tu.

Nak pula sekarang ni tengah ‘panas’ berlangsung EUROCUP. Lagilah semangat berkobar-kobar kan?

Kalau dulu lepak mamak boleh lah anda nak melepak sampai pukul 3 pagi di sana, tak jadi masalah pun. Dengan skrin projektor yang diorang letak di kedai tu, sambil hirup teh tarik pulak, pergh memang padu bhai. Betul riuh rendah lah jadinya.

Tapi itu dulu…Memandangkan sekarang ni kita masih lagi dalam krisis COVID-19, tempat ‘melepak’ sambil layan bola terbaik hanya lah di rumah! Tak payah dok gatal kaki melepak sana sini ya tuan-tuan dan puan-puan sekalian.

“Tak puas ar duduk rumah, skrin TV rumah tu kecil sangat.” Ye faham, sebab itulah kami nak beritahu anda ni.

Ada cara mudah untuk anda dapatkan TV besar 60 hingga 70 inci dengan hanya masuk peraduan di Facebook! Hah! Tunggu apa lagi weh, try lah nasib anda, mana tau lepas ni layan bola dengan TV besar.

SHARP ada buat peraduan di Facebook untuk anda menyertai dan menang hadiah utama iaitu 70 inci TV Aquos 4K UHD (4TC70CK3X) yang bernilai sehingga RM6,699! Padu weh.

Jap ada lagi, SHARP juga akan berikan hadiah saguhati berupa 32 inci AQUOS HDTV (2TC32BG1X) yang bernilai sehingga RM1,199 kepada 3 orang pemenang yang layak.

Dan untuk hadiah mingguan pula, SHARP memilih 10 lukisan muka yang paling kreatif untuk mendapatkan hadiah dari Cocoro Life Premium Gift Set.

1. Tunjukkan sokongan kepada team bola sepak yang anda suka dengan melakukan lukisan di muka anda!
2. Ambil gambar dan muat naik di Facebook anda dengan caption serta hashtag #SharpMalaysia dan #BigAquosSoccerSnap.
3. Jangan lupa untuk setkan profil FB anda public!
4. Tag 3 rakan FB anda, like dan share posting di bawah ini.

Apa yang bestnya, jika team anda berjaya ke grand finale, anda pun akan join sekaki tau! Pergh best gila weh. Serius memang layan jer bila tengok bola melalui tv yang berskrin besar ni.

Anda follow 3 tips yang kami nak bagi anda ni untuk hiaskan muka anda dengan bendera team bola yang anda sokong! Mudah sangat gais. Tak perlu susah-susah nak cari bahan cat muka pun.

Gunakan telefon canggih anda tu untuk edit dan warnakan bendera team bola kesukaan anda tu! Sambil masak pun boleh buat nih.

‘Hias’ gambar muka anda tu dengan sticker bendera negara team anda tu. Anda search jer dan terus ‘lukis’ di muka anda. Senangnya!

‘Kaki makeup’ boleh sangat lah guna cara ini. Eyeshadow pallete yang ada tu anda boleh catkan di muka anda! Ajak juga famili anda lukis sekali, confirm havoc!

Anda mesti persoalkan apa lah yang best sangat dengan tv besar ni. Meh sini kami nak beritahu. Selain boleh layan bola sepak, lagi best boleh layan movie. Barulah acah-acah berada di pawagam.

Kalau anda nak tahu, semakin besar skrin, semakin anda dapat menghargai kualiti gambarnya. Terutama jika anda mendapat model 4K HDR. Dengan TV 4K HDR, gambar hampir sempurna tidak kira seberapa dekat anda duduk, tidak seperti HD yang sedikit kabur jika anda terlalu dekat.

Macam 70 inci TV Aquos 4K UHD TV dari SHARP ni. Memang jelas habis lah gambar tu nanti.

Ye lah sekarang kan musim COVID-19, memang nak gerak pun susah. Nak tengok bola sepak live pun dah tak boleh. Jadi bila adanya tv besar dengan skrin yang lebih besar, anda akan berasa lebih puas.

Anda akan melihat segalanya dengan jelas dari nama pada baju pemain hingga kelengkungan sepakan percuma. Lebih baik daripada duduk di tepi padang tau.

Sambil duduk atas sofa empuk bertemankan makanan kudap-kudap memang on terus!

Sekiranya anda sukakan aksi, kombinasi dengan saiz skrin besar, sound yang gempak, kualiti gambar yang sangat baik dan perincian yang jelas pasti akan buatkan anda berada di ‘kayangan’ sepenuhnya dalam apa sahaja yang anda tonton.

Skrin besar itu akan membuatkan anda berasa seperti berada di stadium, memang syok habis gais.

Sekiranya anda suka menonton bersama keluarga dan rakan, semestinya skrin kecil tak puas. Skrin yang lebih besar sesuai untuk tonton bersama, barulah meriah!

Bukan setakat tonton perlawanan bola jer tau, layan movie kat Netflix pun layan juga. Semua orang boleh duduk dan menonton dengan selesa sambil menguyah popcorn di tangan tu.

Ya, skrinnya lebih besar tapi anda tahu tak dengan teknologi baru dan reka bentuk pintar, TV moden ini hanya mengambil ruang sedikit jer berbanding dengan tv yang lebih tua.

TV baru lebih langsing dan lebih ringan, menjadikannya lebih mudah untuk melekap di dinding dan mengambil lebih sedikit ruang di ruang rehat anda.

Amacam gais, berbaloi kan kalau ada tv besar ni? SHARP pun sekrang ni tengah buat promosi tau. Anda boleh lah usha-usha di link yang kami beri ni okay!

Promosi sekarang sedang dijalankan untuk TV AQUOS 60 inci dan 70 inci dan juga untuk sound bar. Tahun ini adalah Anniversary AQUOS ke-20 dan SHARP akan mengadakan banyak kempen lagi untuk meraikannya dengan anda. Jangan ketinggalan dan follow Facebook SHARP untuk maklumat lebih lanjut.


Caprice Bengang Dengan Influencer, Tak Puas Hati Dikompaun RM10,000

Syarikatnya dikompaun RM10,000 selepas bersalah gagal memastikan tetamu memakai pelitup muka dalam satu majlis pada Ramadan lalu, penyanyi rap Caprice reda dengan denda tersebut.

Bagaimanapun, Caprice merasakan tidak adil kerana reputasi syarikatnya, Rindu Raudah Sdn Bhd tercalar disebabkan tindakan seorang influencer yang menimbulkan masalah tersebut.

“Bagi saya daripada segi keadilan memang tak sepatutnya (dikompaun) sebab tiada satu pun gambar saya langgar SOP, tapi nak buat macam mana saya sebagai penganjur.

“Hanya disebabkan seorang personaliti media sosial ini, habis semua artis-artis lain pun kena kompaun. Saya tak kisah sebenarnay dengan jumlah RM10,000 yang kena kompaun itu tapi reputasi saya tecalar.

“Sebelum ini saya selalu ingatkan orang jaga SOP dan tak pasal-pasal hanya kerana dia seorang habis semua kena,” katanya.

Selain Caprice selaku penganjur, enam lagi selebriti iaitu Nur Heliza Helmi, Hazwani Helmi, Iman Troye, Nurin Afiqah, Mawar Rashid dan suaminya, Raf Yaakob dikompaun sebanyak RM1,500 seorang.

Dalam pada itu, Caprice berkata disebabkan insiden tersebut hubungan baiknya dengan influencer itu keruh dan sudah putus kawan dengan wanita terbabit.

“Saya dengan dia memang kawan baik sebelum ini dan untuk majlis itu pun memang saya sendiri jemput dia sebab dia salah seorang sponsor untuk goodie bag.

“Tapi bila dah jadi viral, bila kita minta dia beri kerjasama tapi dia buat bodoh saya. Kalau dia mengaku salah, kami dan artis-artis lain pasti tidak akan kena kompaun macam ini,: katanya.


Mila Jirin Terpaksa Buat Pinjaman Bank Bayar Gaji Pekerja

Susulan penularan wabak COVID-19, boleh dikatakan ramai yang terjejas pendapatan berikutan perlaksanaan Perintah Kawalan Pergerakan (PKP) dan banyak perniagaan turut mengalami kerugian.

Termasuklah penyanyi dan usahawan Mila Jirin yang turut berdepan detik sukar ketika ini, namun dia hanya berserah segalanya kepada Tuhan. Bagaimanapun, Mila tidak berputus asa dan dia sudah mempunyai pelbagai perancangan untuk terus mencari rezeki.

BACA: Hampir Setahun Tak Ambil Gaji, Mila Jirin Buat Macam-Macam Bisnes Bayar Gaji Pekerja

“Disebabkan kita dah melalui PKP setahun lebih, jadi kali ini saya lebih bersiap sedia dengan apa yang berlaku.

“Sememangnya saya reda dan berserah kepada Allah SWT atas apa yang berlaku, selain itu, kita mesti ada pelbagai perancangan, kalau tak jadi satu, boleh buat perkara lain, bak kata orang plan B, C, D dan seterusnya,” katanya.

Memahami situasi pekerja-pekerjanya yang mempunyai komitmen masing-masing, Mila berkata dia membuat pinjaman bank untuk membayar gaji pekerjanya.

“Tak pernah dalam sejarah seorang majikan membuat pinjamam bank untuk membayar gaji pekerja, saya pasti ramai usahawan di luar sana juga melakukan perkara sama.

“Bagaimanapun, keputusan untuk membuat pinjaman ini ada perancangan yang betul. Insya-Allah ada cara untuk bayar semula. Saya percaya ini adalah dugaan yang Allah beri untuk saya.

“Jadi saya sebagai majikan harus tentukan dan ada yang terpaksa mengalami pengurangan gaji dan sebagainya, apa yang penting, kita mahu semuanya masihada pendapatan kerana masing-masing ada komitmen,” katanya.

Meskipun perniagaan syarikat Bizmilla terpaksa dihentikan sementara waktu susulan PKP, Mila kini aktif berniaga durian di media sosial.


“Nak Pakai Tudung Semula Tapi Kena Istiqomah Dulu Nanti Kena Kecam”

Baru-baru ini, perkongsian pelakon Uqasha Senrose menjadi perhatian ramai apabila memuat naik video di TikTok memakai abaya dan bertudung.

Menerusi video tersebut, Uqasha memuji abaya dan tudung tersebut sangat cantik serta mengatakan dia terdetik untuk bertudung semula namun dia perlu istiqamah terlebih dahulu.

BACA: “Kalau Bukan Sebab Lockdown, Saya & Uqasha Nikah Minggu Depan”

“Cantiknya abaya dan tudung ni, rasa macam nak…pakai tudung semula la. Tapi kena istiqomah dulu, kalau tak nanti kena kecam” katanya.

Perkongsiannya itu mendapat pelbagai reaksi daripada netizen yang mendoakan agar pelakon itu akan terbuka hati untuk bertudung semula suatu hari nanti serta memuji Uqasha lebih cantik dan manis apabila berhijab.

Terdahulu, Uqasha membuat keputusan untuk membuka tudung pada 2016 selepas tiga tahun berhijab.


Geng Kaki Shopping Online Ni Lubuk Membeli Barangan Kreatif, Baucer Percuma Pun Ada!

Bila asyik duduk rumah ni, mula lah tangan tu gatal nak membeli barang online ni. Al maklumlah nak keluar tak boleh, kedai barangan rumah pula tak buka. Memang online lah jawapan dia.

Bab shopping zaman sekarang ni bukan hanya tertumpu kepada golongan wanita, lelaki pun tak kurang hebatnya. Masa MCO ni lah bakat bapa-bapa nak muncul. Dari tak pandai deko rumah, tetiba jadi kreatif pula.

Ha sebut bab kreatif ni, kami terjumpa satu platform barangan unik dan kreatif yang boleh memikat jiwa korang. Ala dalam erti kata lain barangan kraftangan. Kalau korang perasan barangan kraftangan ni tinggi tau nilainya. Lagi-lagi kalau hias di rumah, nampak cantik jer.

Sebelum kami terlupa, ni ha laman web yang kami bagi tahu tadi, MYCRAFTSHOPPE. MYCRAFTSHOPPE ni kalau korang nak tahu, menawarkan pelbagai produk kraf dalam bidang tekstil, hasil rimba, hasil logam, hasil tanah dan aneka kraf yang dibahagikan kepada kategori apparel, fashion accessories, home, lifestyle dan banyak lagi lah.

Kalau korang dah shopping dengan MYCRAFTSHOPPE jangan lupa pula dapatkan baucar diskaun bernilai RM20.00 bila korang dah mendaftar sebagai ahli MYCRAFTSHOPPE.

Dah rajin shopping tu korang akan dapat pula harga shipping yang lebih berbaloi jika korang membeli sekurang-kurangnya RM40.00.

Jadi apa tunggu lagi, cepat-cepat lah terjah laman rasmi MYCRAFTSHOPPE untuk dapatkan barang idaman korang. Jangan lupa tayang sekali hasil kerja korang tau! Selamat mencuci mata.


Berang Dituduh Antivaksin, Lufya Omar Tunjuk Bukti Kena Cucuk

Kesal masih dituduh sebagai anti vaksin, pelakon Lufya Omar memuat naik paparan skrin aplikasi MySejahtera sebagai bukti bahawa dia sudah menerima dos pertama vaksin pada 17 Jun lalu.

Menurut Lufya, dia berharap dengan bukti dan penjelasannya itu akan membuatkan netizen berhenti menggelarnya sebagai anti vaksin.

“Ikutkan tak nak kongsi apa-apa mengenai saya dapat vaksin itu sebab saya tahu ramai lagi yang masih belum terima suntikan, bimbang perkongsian saya itu akan menggores hati mereka.

“Tapi saya terima banyak DM di Instagram daripada netizen yang masih menuduh saya anti vaksin disebabkan isu sebelum ini, saya terpaksa berkongsi paparan skrin aplikasi MySejahtera saya itu.

“Mungkin ada netizen yang baru baca isu itu akan terus menuduh saya. Jadi, saya perlu keluarkan kenyataan supaya orang berhenti label saya sebagai anti vaksin,” katanya.

Terdahulu, pengacara Fara Hanim Razak mendakwa dua jirannya iaitu Rita Rudaini dan Lufya Omar sebagai antivaksin sekaligus mengundang kemarahan dua pelakon itu.


Ada Orang Busuk Hati, Lan Solo Kena Saman Lagi

Penyanyi Lan Solo meluahkan rasa kecewa apabila terpaksa berdepan saman sekali lagi berikutan ada pihak yang tidak berpuas hati dengan perniagaannya.

Lan berkata kejadian itu berlaku pagi semalam ketika dia sedang melakukan erja-kerja memunggah stok yang baru tiba di kedainya sebelum didatangi dua orang penguasa Majlis Bandaraya Subang Jaya (MBSJ).

BACA: Isteri Lan Solo Sempat Bawa Anak Blonde Rambut Sebelum PKP

Menurut Lan, dia disaman atas alasan lori kontena yang menghantar stok menghalang lalu lintas. Menerusi perkongsian di IG, Lan menjelaskan lori barangannya itu tidak menghalang lalu lintas seperti yang didakwa.

“MBSJ datang lagi. Puas hati kau wahai pengadu? Waktu aku angkut barang dari kontena, masa itulah ada orang buat aduan dan MBSJ terus datang buat kerja. Allahuakbar.

“Katanya aduan mengganggu lalu lintas! Kat mana yang aku ganggu lalu lintas? Pagi buta sesak tang mana? Keadaan kedai agak sibuk tu aku faham lah. Yang kau mengadu tak habis-habis tu dah kenapa! Jadi disebabkan ada aduan, mereka tetap kena keluarkan saman. Terima kasih @sjcitycouncil,” tulisnya.

Dalaam pada itu, Lan berkata itu bukan pertama kali dia dikenakan saman dan mendakwa pengadu yang membuat aduan tersebut merupakan orang di sekelilingnya.

“Tak tahu nak cakap apa. Apa masalah kau sebenarnya. Aku cari makan je kot. Dahlah musim PKP macam ni, jualan pun tak menentu.

“Sekarang cerita dia, kalau kau rasa tak puas hati dengan aku, dengan kedai aku, beritahu je. Kau tak payah nak buat aduan kepada MBSJ sampai susahkan mereka kena datang tengok dan keluarkan saman.

“Aku tak kisah sebab mereka buat kerja. Tapi masalahnya kau tu dah kenapa tak habis-habis. Orang Melayu kot nak meniaga. Tolonglah. MBSJ dah ambil tindakan, kau puas hati kan? Terima kasih banyak-banyak, semoga urusan kau dipermudahkan dunia akhirat,” luahnya.

Difahamkan, Lan membuka kedai Solo Borneo Mart terletak di Puchong Prima, Selangor menjual produk makanan kering dari Sabah dan Sarawak sejak tahun lalu.


Fizz Fairuz, Almy Nadia Nak Bantu Beli Produk Makanan Artis Yang Terjejas

Tidak dinafikan susulan pelaksanaan Perintah Kawalan Pergerakan (PKP) ramai yang terjejas pendapatan termasuk selebriti yang tidak dapat meneruskan aktiviti seni mereka.

Terkesan melihat situasi itu, pasangan selebriti Datuk Fizz Fairuz dan Datin Almy Nadia mengambil inisiatif untuk membeli produk makanan yang dijual golongan artis yang terjejas.

BACA: Fizz Fairuz Risau Almy Nadia Susah Tidur Malam, Sesak Nafas Sejak Hamil

Menurut Fizz, beliau dan isteri akan membeli dalam kuantiti yang banyak dan produk makanan tersebut akan disumbangkan kepada mereka yang memerlukan.

“Kami mencari rakan-rakan artis yang berniaga atau membuat perniagaan secara dalam talian. Saya memerlukan makanan anda untuk disumbangkan.

“Kami akan ambil dalam kuantiti yang banyak juga. Jadi, kepada rakan-rakan artis tak kira artis baru, lama atau ada sesiapa yang mengenali mana-mana artis yang berniaga, sampaikan kepada mereka,” katanya.

Dalam pada itu, Almy berkata itu adalah salah satu cara untuk mereka membantu sesama artis apatah lagi dalam situasi sekarang ada yang tidak boleh berniaga.

“Kami beli daripada anda dan kami sumbangkan kepada mereka yang memerlukan seperti fakir miskin, anak-anak yatim dan petugas barisan hadapan.

“Kami boleh bantu rakan-rakan artis dengan membeli makanan (jualan) anda. Janji sedap, ikhlas dan puas hati untuk kami beli dan sumbangkan,” katanya.


Setia & Penyayang, Mawar Rashid Syukur Bersuamikan Raf Yaakob

Menerusi satu perkongsian di Instagram, pelakon Mawar Rashid mendedahkan sikap Raf Yaakob selepas 5 tahun mengenali suaminya itu.

Mawar menyifatkan dirinya sangat bertuah kerana suaminya seorang yang mementingkan keluarga dan menjadikan bapanya yang penyayang sebagai idola.

BACA: Mawar Rashid Harap Anak Pandai Cakap Bahasa Kelantan, Siam & Indonesia

“Selama 5 tahun Anje kenal abang, abang ni jenis family man habis (lucky me) Abang selalu cakap, abang idolakan arwah apak. Bapak yang always sweet to ibu. Bapak yang penyayang..semua orang sayang bapak, sebab arwah bapak seorang yang baik sangat.

“So far Anje tengok abang ni, memang abang jenis do the talking la.. so far setia dengan Anje? sweet dengan Anje.. manjekan Anje.. pastu..walapun penat-penat, tapi always nak teman Anje, sampai tertido-tido,” tulisnya.

Dalam pada itu, Mawar turut menyifatkan suaminya seorang bapa yang bertanggungjawab serta penyayang. Kata Mawar lagi, suatu hari nanti pasti anak-anak pula akan mengidolakan suaminya pula.

“Dengan anak pula.. wow i am amaze lah.. cinta dari baby sampai sekarang mostly abang yang mandikan. Walaupun anje nk mandikan, tapi abang insist. (Kadang2 anje mandikan cinta, abang mandikan Rafael) hehe.

“Anak-anak yang lain pulak.. tengok la macam mana manje diorang dengan abang.. seorang ayah yang always nak buat anak-anak happy.. seorang ayah yang sangat penyayang.

“Love you daddy.. thank you bersama-sama Anje didik anak-anak, be there for them, and you always want to create sweet memories with them.. one day, bila dorang besar, dorang akan idolakan abang pulak. Yay. We love you daddyyyyy!!!” tulisnya.

Mawar mendirikan rumah tangga dengan Raden Ahmad Faizal Yaakob pada 9 November 2017. Hasil perkahwinan, mereka dikurniakan dua cahaya mata, Raden Muhammad Rafael dan Raden Seri Rosabella Cinta serta memiliki dua lagi anak tiri.


Zul Ariffin Tak Ada Masalah Berlakon Dengan Instafamous

Pelakon berbadan sasa, Zul Ariffin berkata dia terbuka untuk digandingkan dengan pelakon baru termasuk dengan mana-mana Instafamous.

Menurut Zul, dia percaya tiada pelakon yang terus popular ataupun terus berada dipuncak dalam masa yang singkat.

“Saya tak ada masalah untuk berlakon dengan influencer atau instafamous, lagipun ramai antara mereka terdiri daripada wanita. kebiasaannya tanggungjawab watak utama akan lebih berat pada pelakon lelaki, jadi saya rasa tiada masalah.

“Saya tak kisah walaupun seseorang pelakon yang digandingkan dengan saya itu pertama kali datang ke set sekalipun kerana tiada pelakon yang terus top hanya dalam setahun atau dua tahun pertama,” katanya.

Dalam pada itu, Zul berkata dia mementingkan kerjasama dengan pelakon lain dan yakin pasti sebagai pelakon baru mereka mahu belajar.

“Saya sentiasa pentingkan kerjasama, saya juga terbuka untuk bekerjasama dengan mereka (influencer & instafamous). Saya yakin mesti banyak perkara yang mereka mahu belajar lebih lagi,” katanya.


“Kalau Nak Tahu, Di Rumah Saya Yang Manja” – Aeril Zafrel

Baru-baru ini, pelakon Aeril Zafrel dilihat memuat naik paparan komen netizen terhadapnya yang dikatakan terlalu manjakan isterinya, Wawa Zainal.

Tampil mengulas mengenai kritikan itu, Aeril berkata apa yang dilakukannya itu sama seperti kebanyakan suami lakukan, namun disebabkan statusnya sebagai artis ianya jadi perhatian.

“Bagi saya, apa saya buat dengan isteri, kebanyakan orang di Malaysia buat perkara sama. Cuma kami artis, itu yang kadang-kadang nampak ia menonjol,” katanya.

Dalam pada itu, Aeril berkata apa yang ditunjukkan di media sosial adalah perkara biasa tentang kehidupan sekeluarga dan bukan sesuatu yang keterlaluan.

“Apabila ada yang tegur dan cakap jangan manjakan isteri, sudah tentu sebagai manusia yang ada hati dan perasaan akan berasa geram. Tapi bagi saya, apa ditonjolkan tak keterlaluan. Bukan terlalu tunjuk gaya hidup.

“Perkara itu macam biasalah, suami dengan isteri, main dengan anak, beli kek untuk isteri dan banyak lagi. Saya anggap IG ini macam album.

“Jadi, soal manjakan isteri, bagi saya ia biasa. Tapi kalau nak tahu, jika di rumah saya yang manja sebenarnya,” katanya.

Kata Aeril lagi dia tidak boleh mengawal atau menghalang mana-mana pihak untuk berprasangka buruk terhadap dirinya dan keluarga kerana tidak semua orang sukakan kita.

“Kalau ada orang bersangka buruk macam itu, saya tak boleh nak cakap apa. Kita baik macam mana sekali pun, tetap ada yang tak suka pada kita. Jadi, kita buat sajalah,” katanya.


“Kalau Bercinta Saya Jadi Lalai, Asyik Nak Berkepit Dengan Kekasih”

Masih lagi solo dan tidak mempunyai kekasih, penyanyi Aina Abdul mengakui sukar untuk menjalin hubungan cinta kerana bimbang akan membuatkan dirinya lalai.

Kata Aina lagi, buat masa ini fokus utamanya adalah kerjaya nyanyiannya serta meletakkan sasaran dalam tempoh 10 tahun ini untuk bekerja keras. Malah, Aina berkata ini bukan masanya untuk dia bercinta atau mempunyai kekasih.

BACA: Wajah Dihina Buruk, Aina Abdul Terpaksa Nyanyi Pakai Pelitup Muka

“Saya masih single tapi maaf, tidak ‘available’. Kali terakhir terjebak dengan cinta yang tak kesampaian adalah pada tahun 2014 dan sejak itu saya tutup pintu hati. Sebab saya tahu, Aina Abdul kalau bercinta, dia akan lalai buat kerja. Asyik nak berkepit dengan teman lelaki sahaja ibaratnya.

“Jadi tak naklah perkara itu berlaku sekarang kerana sasaran saya, dalam tempoh 10 tahun ini nak kerja sekuat yang boleh,” katanya.

Dalam pada itu, Aian berharap tidak ada pihak yang tersalah anggap dengan pandangannya itu mengenai mempunyai teman lelaki kerana dia bercakap berdasarkan pengalamannya.

“Bukanlah kata ada teman lelaki ini maka ada yang faham saya cakap yang seseorang itu akan lalai. Ini tentang diri saya sendiri.

“Ada dua sahaja mengenai Aina Abdul. Sama ada dia akan terlalu fokus bekerja atau dia terlalu asyik bercinta. Saya tak pandai seimbangkan dua benda dalam satu masa.

“Tak apalah, kalau tak ada kekasih sekarang, mungkin lelaki tersebut akan datang dalam hidup saya pada waktu yang tepat mengikut perancangan Allah SWT. Siapa tahu bukan?” katanya.


Konsert Iman Troye, Khai Bahar & Syamel Kali Ni Bukan Biasa-Biasa, Siap Ada Hadiah Lagi!

Musim-musim MCO ni, semua pakat bosan duduk rumah. Kadang-kadang tu rindu moment nak pergi tengok konsert, dengar hiburan sana sini, jumpa selebriti kegemaraan, tapi apa kan daya semua tu dah jadi kenangan. Tak boleh dah nak ulang kembali, semua ni gara-gara COVID-19.

Relax, kami pun rasa benda yang sama macam korang. Tapi kami rasa kali ni korang dah boleh chill dah, sebabnya tak lama lagi Konsert Muzik Enco yang dibawa khas oleh OPPO akan berlangsung. So, boleh lah kita enjoy!

Konsert OPPO kali ni confirm akan buat korang rasa happy  dan yang paling penting tak perlu keluar rumah pun. Korang boleh tengok Konsert Muzik Enco di laman rasmi Facebook OPPO, Facebook Shopee, aplikasi Shopee dan YouTube OPPO tak lama lagi. Korang juga boleh set reminder siap-siap kat aplikasi Shopee tau!

Selebriti yang buat konsert pun bukan kaleng-kaleng, ada Iman Troye, Khai Bahar dan Syamel. Cuba korang bayangkan suara selebriti ni di konsert tu nanti, confirm bergegar stage bila penyanyi kegemaran ramai ni buka mulut. Yang paling penting, selebriti ni bukan sahaja mengadakan konsert semata-mata, diorang juga akan bagi hadiah buat peminat-peminat mereka.

Jadi korang yang nak dapat hadiah daripada selebriti pujaan korang ni jangan lupa save the date untuk tengok LIVE Konsert Muzik Enco okey. Mana tahu kot-kot hadiah Enco Buds, Enco W11 dan Enco X menjadi miliki korang.

Paling kami tak sabar nak tengok LIVE konsert yang bawakan oleh OPPO dan Shopee ni bukan apa, semasa live konsert berlangsung kod promo akan diberitahu untuk dapatkan OPPO Enco Buds, Enco W11 dan Enco X dengan harga yang super duper murah. Masa ni lah nak rembat harga promo pun.

Kalau korang nak juga dapat barangan OPPO dengan harga murah jangan lupa tonton LIVE Konsert Muzik Enco untuk dapatkan kod promo okey! Sambil berhibur boleh dapat hadiah yang best ni dari OPPO. Tapi kena stay tunes and kena rebut, sebab masa dan jumlah kod promo tu memang terhad! Siapa cepat dia dapat lah.

Tapi sebelum tu meh kami bagi korang layan dulu apa yang menariknya mengenai hadiah yang akan korang dapat ni.

Sangat cantik dan unik OPPO Enco Buds ni bila digayakan. Fon telinga TWS ini dijual di Malaysia pada harga RM159 untuk seunit dan ia boleh didapati dalam kemasan bewarna putih.

Dari segi rekaan, Oppo Enco Buds mempunyai reka bentuk berbentuk bulat bersama rekaan putik telinga sejenis dalam telinga. Ia juga dilengkapi pemandu audio sebesar 8mm, sokongan pembatalan hingar aktif, kawalan sentuhan, Bluetooth 5.2, penarafan rintangan air IP54 dan menyokong codec AAC/SBC.

Di samping itu, ia juga mampu beroperasi sehingga 6 jam dan sehingga 24 jam dengan bantuan pod pengecasnya.

Bagi korang yang gemar mendengar muzik sebagai jalan untuk berhibur, ni ha korang wajib grab Enco W11. Rekaan yang hampir sama dengan Enco Buds namun cirinya sangat berbeza.

Dengan Enco W11 ni korang boleh mendengar muzik tanpa anda gangguan langsung. Paling best, Enco W11 boleh melakukan penghantaran Bluetooth dengan teknologi binaural, mampu bertahan selama 20 jam, penggunaan bass yang sangat bagus dan yang paling penting anti habuk dan air.

Jadi untuk korang yang suka berendam lama-lama dalam bilik air tu, boleh lah dengan lagu menggunakan Enco W11 ni. Tak perlu nak serabut dengan wayar bagai sebab aksesori ni wireless!

Teknologi warisan puluhan tahun dari Eropa Utara yang canggih merupakan sumber inspirasi earphone Enco X. Dilengkapi dengan sistem suara DBEE 3.0 yang menaklukkan batasan baru, transmisi nirkabel LHDC untuk pemutaran yang sempurna, mode transparansi yang akan meningkatkan lagi keunggulan si pengguna.

Paling menarik, Enco X ini dihadiri dengan tiga mikrofon algoritma anti bising, filter adaptif, dan pendeteksi angin dan mampu bertahan dua minggu penuh jika digunakan selama 2 jam sehari.

Jadi untuk korang yang nak grab aksesori dari OPPO dengan harga lebih berbaloi, jangan lupa tonton LIVE Konsert Muzik Enco di laman Facebook OPPO, Facebook Shopee, aplikasi Shopee dan Youtube OPPO pada 26 Jun jam 8 malam.


“Usia Nak Masuk 40 Tahun, Masih Tiada Zuriat. Doakan Saya”

Meskipun hanya dapat merasai pengalaman hamil buat seketika tahun lalu, pelakon Siti Elizad berkata dia tidak akan berputus asa dan akan terus berdoa.

Menurut Elizad, dia bersangka baik dengan ujian Allah serta akan kembali menjalani proses rawatan persenyawaan in-vitro (IVF) sekali lagi pada tahun ini.

BACA: Siti Elizad Takut Suami Bosan Belum Ada Rezeki Bagi Zuriat

“Tahun lalu saya keguguran. Namun, saya takkan berputus asa dengan apa yang berlaku. Saya selalu positif dan akan terus berdoa.

“Jadi, tahun ini harapnya datang semangat semula untuk terus mencuba. Tengok kawan-kawan seangkatan serta yang sebaya ramai dah jadi ibu, buat saya teruja. Saya risau lagi dua, tiga tahun usia nak masuk 40-an dan saya masih tiada zuriat. Doakan saya,” katanya.

Dalam pada itu, Elizad berkata kali ini dia akan lebih berhati-hati agar perkara lalu tidak terjadi lagi serta akan mengurangkan aktiviti lasak.

“Selepas buat IVF nanti, saya nak lebihkan berehat dan tak nak terlalu banyak bergerak. Malah, saya akan cuba kurangkan aktiviti lasak.

“Dulu, mungkin kerana saya banyak bergerak. Sekarang saya dah ada pengalaman, Insya-Allah saya ambil langkah berjaga-jaga,” katanya.

Pada November tahun lalu, Elizad berkongsi berita duka apabila mengalami keguguran selepas menjalani rawatan kesuburan in-vitro (IVF). Meskipun keguguran, Elizad meluahkan rasa syukur sempat merasai nikmat menjadi ibu walaupun selama beberapa hari.


Nabila Razali Dikecam Bawa Bantal Dinosaur Di PPV, Siap Rakam Video

Nampaknya giliran penyanyi dan pelakon Nabila Razali pula dipersoal netizen apabila dibenarkan merakam ketika menerima suntikan vaksin di Pusat Pemberian Vaksin (PPV), Universiti Malaya (UM), semalam.

Hasil tinjauan di ruangan komen, ada segelintir netizen meluahkan rasa tidak puas hati kerana mereka tidak dibenarkan mengambil video seperti yang dilakukan oleh Nabila.

Kata netizen lagi, ada yang ditegur apabila mahu merakam video namun artis pula tiada masalah untuk berbuat demikian serta mendakwa petugas kesihatan bersikap pilih kasih.

Dalam pada itu, tindakan Nabila membawa bantal berbentuk dinosour juga turut menjadi buah mulut netizen yang mempersoalkan apa keperluan membawa batal tersebut.

“Kenapa perlu bawa benda alah (bantal) tu? bantal tu saja berapa banyak virus boleh melekat. Apa faedah eh? tak pasal-pasal nanti ramai pula bawa bantal,” tulis netizen.

Terdahulu, pelakon Fasha Sandha dikecam dan dipersoal netizen kerana dapat merakam proses vaksinasi namun tidak dibenarkan bagi segelintir rakyat.


Fizz Fairuz Risau Almy Nadia Susah Tidur Malam, Sesak Nafas Sejak Hamil

Berkongsikan berita gembira apabila isterinya Datin Almy Nadia hamil anak keempat mereka, pelakon Datuk Fizz Fairuz meluahkan rasa syukur di atas rezeki zuriat itu.

Meskipun ada yang mengatakan rezeki anak Perintah Kawalan Pergeraka (PKP), Fizz berkata dia menerima rezeki tersebut dengan berlapang dada.

BACA: Almy Nadia Hamil Anak Keempat, Fizz Fairuz Teringin Anak Lelaki

“Alhamdulillah murah rezeki untuk saya, isteri dan anak-anak. Isteri saya sudah hamil dalam usia 15 minggu. Ada yang cakap rezeki anak Perintah Kawalan Pergerakan (PKP) dan macam-macam lagilah.

“Saya menerima rezeki ini dengan berlapang dada. Moga semuanya dipermudahkan untuk isteri saya,” katanya.

Dalam pada itu, Fizz berkata isterinya mengalami alahan yang teruk pada awal kehamilan ini sehinggakan susah tidur malam kerana sesak nafas.

“Almy tak berapa okay, alahan dia sangat teruk. Kasihan muka dia naik alergik, susah tidur malam, sesak nafas dan kerap alami sakit tumit. Dia punya mengidam kali ni pun agak mencabar, dia nak makan steak je,” katanya.

Tambah Fizz lagi, dia akan memberi lebih tumpuan untuk kehamilan kali ini memandangkan isterinya pernah beberapa kali mengalami keguguran.


PEMERKASA+ Melegakan Golongan B40, Ini Cara Mudah Untuk Tahu Pakej Yang Ada!

Kita masih lagi belum menang! Pejam celik pejam celik COVID-19 dah pun ‘berusia’ 2 tahun lebih di negara kita ini.

Tipu sangat kalau kami cakap anda tak terkena tempiasnya. Malah negara kita sendiri pun masih lagi berusaha untuk pastikan yang terbaik untuk rakyat semua.

Kerajaan terutamanya tak duduk diam. Mereka akan terus memantau keadaan dan memastikan anda yang terjejas akan tetap disokong dan dilindungi ketika masih berada dalam krisis ini.

Justeru itu, macam-macam bantuan yang telah diwujudkan peringkat demi peringkat bagi memastikan anda tidak kecundang dengan virus pembunuh ini.

Terbaharu, pengumuman Perdana Menteri, Tan Sri Muhyiddin Yassin dalam Program Bantuan Pemerkasa Tambahan (PEMERKASA+) melegakan golongan B40 dan juga M40.

PEMERKASA+ ini juga adalah kesinambungan kepada pakej-pakej bantuan dan rangsangan ekonomi terdahulu.

Ia diperkenalkan bagi membantu rakyat dan perniagaan yang terkesan akibat pelaksanaan Fasa Pertama “full lockdown”, di mana hanya sektor ekonomi dan perkhidmatan perlu dibenarkan beroperasi dengan pematuhan SOP yang ketat.

Dan apa yang paling power bila kerajaan wujudkan kemudahan untuk anda klik di LINK yang diberi dan tengok sendiri apa pakej kerajaan berikan pada anda.

Laman website yang disediakan ini sangat mudah dan berinformasi. Anda klik jer link, akan terpampang maklumat seperti gambar di bawah.

Anda boleh ikut langkah demi langkah yang diberi nanti. Akan ada 3 kategori yang anda boleh pilih iaitu
1. Individu & Isi Rumah
2. Perniagaan & Majikan
3. Komuniti

Selepas anda dah klik salah satu kategori tersebut, anda boleh terus isikan maklumat peribadi yang diperlukan.

Selepas itu, akan keluar informasi-informasi berdasarkan maklumat peribadi yang anda isi tadi. Contohnya seperti gambar di bawah

Apa yang bestnya, segala pakej yang bersesuaian dengan informasi yang anda berikan tadi akan akan. Memang sangat mudah!

Haa, kalau anda nak tahu bantuan moratorium yang diumumkan kerajaan dalam PEMERKASA+ meliputi semua kelompok terjejas terutamanya golongan B40 (kumpulan isi rumah berpendapatan 40 peratus rendah dengan pendapatan bawah RM4,849 sebulan).

Antaranya adalah bantuan bank. Bantuan ini dijamin bagi peminjam yang menghadapi kesukaran kewangan akibat pandemik.

Institusi perbankan menawarkan pakej bantuan bayaran balik pinjaman kepada lebih 5 juta peminjam individu dan juga perniagaan yang terjejas!

Kalau anda nak tahu dalam pakej PEMERKASA+, kerajaan dah sediakan banyak bantuan untuk semua orang tau, tak ada satu pun yang terkecuali. Check this out.

Melalui Belanjawan 2021, kebajikan golongan rentan telah ditambahbaikkan. Kerajaan telah menaikkan kadar bantuan kebajikan bulanan seperti berikut:

1. Kadar Bantuan OKU Tidak Berupaya Bekerja dinaikkan daripada 250 kepada 300 ringgit;

2. Kadar Bantuan Warga Emas dan Bantuan Penjagaan OKU dan Pesakit Kronik Terlantar dinaikkan daripada 350 kepada 500 ringgit;

3. Kadar Elaun Pekerja OKU dinaikkan daripada 400 kepada 450 ringgit; dan

4. Kadar Bantuan Kanak-kanak Keluarga Miskin dinaikkan daripada 100 ringgit seorang anak dengan maksimum 450 ringgit sekeluarga, kepada 150 ringgit seorang anak berumur 7 tahun hingga 18 tahun atau 200 ringgit seorang anak berumur 6 tahun dan ke bawah dengan maksimum 1,000 ringgit sekeluarga.

Wah! Banyak tu. Ini adalah antara bantuan dan subsidi yang diberikan oleh Kerajaan dan bantuan JKM ini diberikan setiap bulan.

Ini bermakna penerima bantuan JKM akan mendapat bantuan ini di samping bantuan di bawah Pakej Rangsangan.

Macam-macam bantuan yang kerajaan berikan kepada anda. Jadi anda janganlah malas untuk cari link-link yang berkaitan dan Google sikit info apa yang anda boleh dapat dan mohon okay.


Titip Ucapan Hari Bapa Buat Arwah Suami, Peminat Tak Mahu BCL Kahwin Lain

Sempena sambutan Hari Bapa semalam, pelakon dan penyanyi Indonesia terkenal, Bunga Citra Lestari turut menitipkan ucapan istimewa buat arwah suaminya, Allahyarham Ashraf Sinclair.

Menerusi perkongsian dimuat naik di Instagram, BCL mengucapkan terima kasih buat arwah suaminya kerana mengajarkan anak mereka iaitu Noah Sinclair mengenai kehidupan.

“Happy Father’s day. Terima kasih telah memberikan banyak sekali tawa dan kebahagian untuk Noah… Terima kasih telah mengajarkan Noah tentang kehidupan.

“Terima kasih telah mengajarkan Noah untuk mencintai dirinya, memaafkan dirinya sendiri bila salah, dan belajar dari kesalahan itu. Thank you for teaching him how to be a man.. U will forever be Noah’s hero,” tulisnya.

Perkongsiannya itu mendapat pelbagai reaksi daripada netizen yang mendoakan buat arwah Ashraf, malah ada yang meminta BCL supaya tidak berkahwin lagi.

Bunga mendirikan rumah tangga dengan Allahyarham Sinclair, pada 8 November 2008. Hasil perkahwinan, pasangan itu dikurniakan seorang anak Noah Sinclair. Ashraf meninggal dunia pada 18 Febuari 2020 akibat serangan jantung di Jakarta, Indonesia.


Rita Rudaini Nak Berhenti Berlakon Sebelum Usia 50 Tahun

Usia kini menganjak 45 tahun, pelakon Rita Rudaini berkata dia berhasrat untuk berhenti dari dunia lakonan sebelum usianya mencecah 50 tahun.

Rita berkata dia bukan takut tidak laku tetapi mahu menjaga hati kedua anaknya Airit Rayyan Rizqin, 12, dan Airit Qaqa Arjuna, 10, yang bakal dihantar mengikuti pengajian ke sekolah tahfiz.

“Saya hanya mempunyai tempoh antara tiga hingga empat tahun sebelum bersara. Pada usia 50 tahun, saya mahu berhenti bergelar pelakon.

“Saya mahu menghabiskan masa di rumah dengan belajar ilmu agama. Sebenarnya, saya merancang menghantar Rayyan dan Arjuna mengikuti pengajian di sekolah tahfiz. Saya tak mahu anak-anak melihat saya gigih berlakon ketika itu. Saya kena jaga hati anak-anak,” katanya.

Menurut Rita lagi, dia mahu menikmati kehidupan serta melihat anak-anaknya membesar dengan meluangkan lebih banyak waktu bersama mereka.

“Saya ingin menikmati hidup dengan melihat anak-anak membesar di hadapan mata. Sejujurnya, saya seronok duduk di rumah sepanjang Perintah Kawalan Pergerakan (PKP) ini. Saya dapat meluangkan banyak masa dengan melakukan pelbagai aktiviti bersama,” katanya.

Ditanya sama ada berhasrat untuk kembali mendirikan rumah tangga, Rita berkata dia langsung tidak mempunyai keinginan ke arah itu namun jika ditakdirkan bertemu jodoh dia akan menerima dengan reda.

“Bagaimanapun, saya bukanlah sombong kerana percaya segala-galanya adalah kuasa Allah. Jika Allah hantar hadiah jodoh, siapalah saya untuk menolak ketentuan takdir.

“Saya akan terima dengan hati yang reda. Saya juga yakin Allah tidak pernah menghantar perkara yang tidak baik kepada kita,” katanya.


Sedih Lihat Remaja Niaga Dalam Hujan, Azad Jasmin Borong Semua Burger

Baru-baru ini, pelakon Azad Jasmin berkongsikan video memaparkan seorang remaja yang gigih berniaga burger meskipun dalam cuaca sedang hujan lebat.

Menerusi video tersebut, pemuda berkenaan berdiri di lampu isyarat sambil memegang beberapa biji burger. Sedih melihat remaja tersebut, Azad memborong semua burger berkenaan.

BACA: 13 Tahun Tinggal Di Rumah Flat, Azad Jasmin Hadiahkan Isteri Rumah Baru

Dalam entri itu, Azad turut berharap orang ramai yang melalui jalan berkenaan untuk membantu peniaga tersebut kerana mereka bukan meraih simpati tetapi untuk mencari pendapatan.

Perkongsian Azad itu mendapat pelbagai reaksi daripada netizen yang turut bersimpati dengan remaja berkenaan yang tetap gigih berniaga serta mendoakan agar dilimpahkan rezeki berganda.


Idris Khan Dedah Pernah Tolak Tawaran Jadi Ahli Politik

Menerusi satu perkongsian di Insta Story, pelakon Idris Khan mendedahkan dia pernah ditawar untuk menjadi ahli politik namun menolaknya kerana sedar amanah besar yang perlu dipikul.

Perkara itu dikongsikan oleh Idris selepas ditanya oleh pengikutnya mengapa tidak memasuki dunia politik. Bagaimanapun, Idris berkata dia pernah terfikir mengenai perkara itu.

“Ada pernah saya terfikir, ada juga menerima tawaran untuk masuk politik. Tapi, lepas fikir masak-masak saya memilih untuk tidak menyertai politik.

“Ia adalah satu tanggungjawab dan amanah yang besar. Niat kena betul, kuasa dan wang boleh menyebabkan seseorang itu untuk terpesong dari menjalankan tanggungjawab dengan jujur,” tulisnya.

Dalam pada itu, Idris akui bukan mudah untuk menjaga rakyat dan dia akan tetap membantu serta menyumbang kepada negara dengan caranya tersendiri.

“Contoh, ramai di atas sana mencuri kiri kanan. Kemudian mampukah kita untuk pastikan setiap orang tak kira agama dan bangsa di bawah kita terbela, dijaga?

“Saya tak mampu dan saya takut dipersoal nanti. Saya akan bantu dan menyumbang kepada negara dengan cara saya tersendiri,” tulisnya.


Yunos Laith Nama Anak Ketiga Yusry, Lisa Surihani

Genap seminggu menimang cahaya mata ketiga pada 15 Jun lalu, Datuk Yursy Abdul Halim dan isterinya Datin Lisa Surhani mengumumkan nama anak lelaki mereka itu.

Menerusi perkongsian di Instagram, Lisa mendedahkan anak ketiganya itu diberi nama Yunos Laith Bin Yusry. Lisa turut berkongsikan maksud nama anaknya itu.

Lisa turut memuat naik gambar ketiga-tiga anaknya menerusi entri tersebut. Bagaimanapun, wajah Yunos Laith hanya dapat dilihat dari tepi sahaja.

Perkongsian Lisa mendapat pelbagai reaksi daripada netizen yang memuji nama anak ketiganya itu mendoakan membesar dengan baik serta menjadi anak yang soleh.

Yusry dan Lisa mendirikan rumah tangga pada Februari 2012. Pasangan itu dikurniakan dua cahaya mata, Yahaira Leanne, 6 serta Yusof Leonne kini berusia empat tahun.


Wow! Lepasni Dah Boleh Beli Barang Keperluan Di myNEWS SUPERVALUE

myNEWS dah kembangkan lagi rangkaian dengan mewujudkan mini market gais. Betul senang banyak lah lepas ni. Anda dah boleh pergi membeli belah dengan selesa di mini market myNEWS SUPERVALUE. Banyak barang dapur berbaloi yang anda boleh beli nanti.

Antaranya ada produk bayi, bahan memasak, produk pembersih, makanan sejuk beku termasuklah makanan laut seperti salmon, kerang, ikan dan banyak lagi, selain sosej, roti burger, nugget.

Makanan haiwan kesayangan pun ada juga gais selain dari jenama terkenal seperti PetPet (lampin bayi), McCain (makanan sejuk beku), Sunflower (beras), Mr Muscle (produk pembersih), dan banyak lagi. Yang penting semuanya produk berkualiti!

myNEWS dah memperluaskan ke lokasi-lokasi kejiranan so anda tak payah susah-susah nak keluar jauh-jauh. Tak perlu dah nak beratur panjang berebut-berebut dengan pelanggan lain bila pergi mall besar tu. Ye dok?

Dan paling syok bila kafe Maru pun ada juga di myNEWS SUPERVALUE ni. Roti ada, dan banyak lagi makanan lain yang sedap-sedap. Semuanya fresh-fresh tau sebab diorang buat daily. Yang mana ‘kaki kopi’ tu anda boleh jugak singgah sini. Pun ada! Sesuai lah untuk anda yang always on-the-go tu. Yang penting semuanya HALAL.

Sekarang ni, myNEWS SUPERVALUE beroperasi di tujuh lokasi kejiranan strategik di seluruh negara termasuk Kajang, Kepong, OUG, Alor Setar (Kedah), Malim Jaya (Melaka), Bidor (Perak) dan Simpang Ampat (Pulau Pinang). Nanti anda usha-usha lah di kawasan korang tu yer.

Malas nak keluar? Takpe, GrabMart ada. Anda klik jer nak apa di myNEWS SUPERVALUE ni. Nanti sampai depan rumah. Mudah betul.

Satu lagi, korang juga dapat menikmati faedah sebagai ahli semasa membeli-belah di mana-mana myNEWS SUPERVALUE ni. Untuk info lanjut, lawati mynews.com.my okay! Selamat bershopping gais.


Ucap Selamat Hari Bapa, Elyana Doa Supaya ‘Pergi’ Dulu Sebelum Suami

Umum mengetahui, penyanyi Elyana yang kini berada di hospital bagi menjalani rawatan radioterapi. Difahamkan, sudah lima hari Elyana menjalani rawatan berkenaan.

Meskipun berada di hospital, Elyana sempat memuat naik ucapan Hari Bapa buat suami tersayang, Khairul Anuar Husin yang sangat menyentuh hati.

Elyana berkata mereka sekeluarga tidak seronok seandainya suaminya tidak ada bersama. Lebih sebak, Elyana berkata dia selalu berdoa agar dirinya yang pergi dulu sebelum suami.

Perkongsian Elyana itu mendapat pelbagai reaksi daripada netizen yang turut merasa sayu serta membuatkan mereka mengalirkan air mata.

Malah, pengikutnya turut mendoakan agar penyakit yang dihidapinya itu segera sembuh dan dipanjangkan usia serta dapat menjalani kehidupan seperti biasa.

Terdahulu, Elyana memaklumkan dia perlu menjalani rawatan radioterapi selama 10 hari. Katanya lagi, dia juga perlu menjalani proses memasukkan darah dan susu ke dalam badannya yang kini hanya seberat 35 kilogram.


Almy Nadia Hamil Anak Keempat, Fizz Fairuz Teringin Anak Lelaki

Sempena Hari Bapa yang disambut semalam, pelakon Datuk Fizz Fairuz menerima hadiah paling bermakna apabila isterinya, Datin Almy Nadia kini hamil anak keempat.

Berkongsikan berita gembira itu di Instagram, Fizz turut memuat naik foto alat ujian kehamilan serta ucapan tahniah daripada anak-anaknya.

BACA: Almy Nadia Alami Batu Karang Dalam Hempedu, Fizz Pesan Jangan Makan Jamu

“Isteri saya tidak hamil anak kembar, tapi dia buat ujian kehamilan sebanyak dua kali menggunakan alat berbeza. Alhamdulillah, rezeki kami sekeluarga lagi.

“Sekarang, usia kandungan Almy sudah 15 minggu. Malah, ada yang cakap ini rezeki anak Perintah Kawalan Pergerakan (PKP) dan macam-macamlah,” katanya.

Kata Fizz lagi, dia berharap proses kehamilan dan beralin isterinya dipermudahkan serta jika ada rezeki dia menginginkan cahaya mata lelaki.

“Namun, walau apapun semua itu ketentuan-Nya. Kalau boleh, memanglah kami teringin nak timang anak lelaki sebab sekarang semuanya ‘heroin’. Tapi soal jantina, kami sentiasa terima dengan hati terbuka,” katanya.

Terdahulu, Almy mengalami keguguran sebanyak dua kali. Almy dan Fizz mendirikan rumah tangga pada April 2014 dan dikurniakan tiga cahaya mata perempuan serta seorang anak angkat.


Suntikan Vaksin COVID-19 Fasa Ketiga Golongan Dewasa Bermula Hari Ini

Suntikan vaksin bagi fasa ketiga yang melibatkan golongan dewasa melebihi usia 18 tahun di Lembah Klang akan bermula hari ini.

Menurut Menteri Penyelaras Program Imunisasi COVID-19 Kebangsaan, Khairy Jamaluddin, ini berikutan 99 peratus daripada warga emas dan orang kurang upaya (OKU) di Kuala Lumpur dan 88 peratus di Selangor sudah menerima sekurang-kurangnya dos pertama atau mendapat janji temu.

“Sukacita saya maklumkan 99 peratus daripada warga emas dan OKU di Kuala Lumpur sudah menerima sekurang-kurangkan dos pertama serta 88 peratus di Selangor.

“Oleh yang demikian saya membuat keputusan, fasa ketiga di Lembah Klang akan bermula Isnin,” katanya pada sidang media bersama dengan Menteri Kewangan, Tengku Datuk Seri Zafrul Tengku Abdul Aziz pada Ahad.

Dalam pada itu Khairy turut menjelaskan, sekiranya warga emas yang belum mendaftar menerusi aplikasi MySejahtera sebelum ini, namun baharu mendaftar ketika memasuki fasa ketiga, maka mereka akan didahulukan dalam senarai vaksinasi.

“Ini bermakna vaksinasi akan dilakukan secara serentak, kita tidak akan mengambil vaksin yang diperuntukkan kepada warga emas, sebaliknya kita memang ada tambahan vaksin untuk fasa ketiga,” ujarnya.

Namun begitu beliau memaklumkan, beberapa daerah seperti Putrajaya yang mana telah melengkapkan vaksinasi kepada golongan warga emas dan OKU, sudah memasuki fasa ketiga beberapa minggu yang lalu.

Khairy turut memaklumkan, mana-mana negeri yang sudah melengkapkan hampir 90 peratus fasa kedua boleh memasuki fasa ketiga.


“Saya Gemuk Tapi Saya Popular, Bapa Saya Amy Search”

Perkongsian pelakon Nabila Huda di Insta Story menjadi perhatian ramai apabila meluahkan rasa geram dengan segelintir netizen yang memperlekehkan bentuk badannya.

Bukan itu sahaja, Nabula turut berang apabila ada yang membandingkan bentuk badannya dengan orang lain. Menerusi entri itu, Nabila turut memberikan kenyataan pedas kepada pihak yang sibuk dengan fizikalnya.

BACA: Nabila Huda Bangga Keisha Berjaya Kuasai Bahasa Mandarin Dalam 14 Jam

Kata Nabila lagi, dia sangat selesa dengan fizikalnya dan gaya hidupnya kini sangat sihat serta mendedahkan berat badannya 62 kilogram.

Menerusi satu perkongsian lagi, Nabila berkata dia boleh sahaja mengurangkan berat badan atau menambahnya pada bila-bil asa masa mengikut tuntutan kerja.

Dalam pada itu, Nabila sempat memberikan kata-kata sindiran kepada pihak yang mengkritik berat badannya dengan mengatakan meskipun dirinya gemuk namun dia seorang yang popular dan bapanya seorang penyanyi terkenal.


“Saya Sudah ‘Bersih’, Rokok Pun Dah Berhenti”

Baru-baru ini, penyanyi Ameng terkilan apabila dituduh masih terlibat dengan penagihan dadah ketika membuat persembahan secara langsung di Facebook Artise Voice Of Legend (AVOL).

Ameng berkata disebabkan fitnah itu, orang ramai enggan memberikan sokongan untuk persembahannya serta kecewa dengan sikap segelintir masyarakat yang masih bersangka buruk terhadap bekas penagih.

“Saya perasan memang ada yang mengaitkan saya dengan dadah sejak minggu pertama AVOL berlangsung secara maya itu tetapi ketika itu saya masih bertimbang rasa kerana kasihankan mereka.

“Lama- kelamaan keadaan menjadi seperti tidak terkawal apabila ada yang berani untuk terus menfitnah saya. Terbaharu, kononnya saya kacip gigi sebab dadah.

“Gara-gara fitnah, hari ini tiada langsung duit masuk sebab orang takut saya beli dadah sedangkan kebiasaannya orang salurkan sumbangan boleh mencecah RM150 sehari,” katanya.

Ameng berkata lagi, disebabkan statusnya sebagai bekas banduan ramai yang mempercayai dengan fitnah berkenaan. Menurut Ameng, dia bukan sahaja bersih dari dadah, malah sudah berhenti merokok.

“Orang mungkin nampak komen itu sekadar gurauan, namun ramai yang percaya kalau saya terus diamkan diri. Saya bukan saja sudah ‘bersih’, merokok pun dah berhenti.

“Kalau mereka nampak saya seperti ambil dadah semula, saya cabar buat tindakan ikut saluran yang betul. Laporkan sahaja kepada pihak berwajib sebab saya tahu saya tak bersalah, bukannya aibkan begini.

“Jika berani, jom bersemuka dan cakap di depan saya. Laporan polis ini juga sebagai pengajaran kepada semua supaya jangan mudah cap bekas penagih. Kalau tak sokong pun, jangan fitnah,” katanya lagi.


“Saya Melaram Di Rumah Sahaja, Bukan Langgar SOP Pun”

Meskipun dalam tempoh Perintah Kawalan Pergerakan (PKP), namun ia tidak menghalang pelakon Intan Najuwa yang tetap tampil bergaya walaupun berada di rumah sahaja.

Bagaimanapun, Intan mengakui ada menerima banyak mesej yang mengatakan dirinya syok sendiri. Tidak mudah melatah dengan kritikan tersebut, Intan berkata tindakannya itu tidak melanggar SOP.

“Memang banyak mesej (DM) masuk mengatakan saya ni syok sendiri sebab dekat rumah pun sibuk asyik nak melaram sana-sini.

“Tetapi itu cara saya. Lagi pun bukan saya langgar prosedur operasi standard (SOP) pun. Saya di rumah sahaja dan tak keluar kemana-mana pun,” katanya.

Dalam pada itu, Intan berkata dia melaram di rumah bagi menghilangkan rasa bosan berada di rumah sekaligus dapat mengisi masa lapang.

“Dengan cara itu (melaram), saya rasa puas dan dapat mengisi masa lapang di rumah. Sekurang-kurangnya rasa bosan tu dapatlah dikurangkan.

“Ramai juga yang DM tanya petua dan rahsia bagaimana saya mengekalkan kecantikan dan kesihatan diri sepanjang PKP,” ujarnya.


Dekatkan Diri Dengan Agama, Amyra Rosli Setia Sokong Amar Baharin

Jika anda mengikuti perkongsian Amar Baharin, pelakon itu dilihat semakin mendekatkan diri dengan agama apabila sering berkongsikan video menghafaz Al-Quran dan surah.

Tidak berseorangan, isterinya yang juga pelakon Amyra Rosli turut menyokong aktiviti harian suaminya itu.

BACA: Ditegur Biarkan Anak Berambut Panjang, Amar Baharin Ada Sebab Tersendiri

Menerusi video dikongsikan oleh Amar, rata-rata netizen memuji kelunakan suara pelakon tersebut. Malah, ada yang mengatakan bacaan tajwid Amar juga bagus.

Amar dan Amyra mendirikan rumah tangga pada 11 November 2016. Pasangan itu dikurniakan dua orang cahaya mata iaitu Aqeef Anaqi,4, dan Ayra Aryssa kini berusia setahun.


Alicia Amin Rancang Tambah Koleksi Tatu

Sebut sahaja nama Alicia Amin, pasti semua sedia maklum dengan gaya hidup bebas yang diamalkan oleh model kontroversi itu. Malah, model itu juga sebelum ini hangat diperkatakan apabila tampil seksi dan berbogel dalam beberapa sesi fotografi.

Terbaru, Alicia mengakui bercadang untuk menambah lebih banyak koleksi tatu pada badannya selepas ini. Perkara itu dikongsi oleh Alicia apabila ada peminat bertanyakan mengenai pemilihan tatu.

BACA: Alicia Amin Rasa Hebat Ada Suami Di Sisi Ketika Mabuk

Menerusi Insta Story, Alicia berkata dia tidak akan mencacah tatu bermotifkan orang yang masih hidup seperti wajah sebenar dan seumpamanya.

“Saya tidak akan mencacah tatu orang hidup pada badan. Mungkin saya akan memilih tatu bermotifkan penghormatan tetapi tidak sekali wajah sebenar,” tulisnya.

Katanya lagi, untuk koleksi tatu selepas ini dia mungkin memilih tatu bermotifkan anime Dazai, iaitu karakter dalam siri Bungo Stray Dogs.

Terdahulu, Alicia turut dikecam hebat oleh netizen apabila membela anjing sebagai haiwan peliharaan dan mengakui masih mengambil minuman beralkohol.


Usia Kandungan 3 Bulan, Isteri Nabil Ahmad Keguguran Anak Keempat

Pengacara dan pelawak Nabil Ahmad berkongsikan berita sedih apabila isterinya Zira Ayub keguguran anak keempat mereka pada Khamis lalu.

Baru sahaja mengetahui isterinya hamil tiga bulan sekitar dua minggu lalu, bagaimanapun Nabil dan isterinya reda serta menganggap tiada rezeki untuk menimang cahaya mata keempat.

“Saya dan isteri okay sahaja, kami anggap tiada rezeki kerana Allah sebaik-baik perancang.

“Cuma itulah anak-anak saya yang lain dah teruja nak dapat adik baru tapi sekarang dah tiada… tak mengapa mungkin ada lagi rezeki selepas ini,” katanya.

Sebelum ini, menerusi Instagram, Zira berkongsikan khabar duka itu sempena ulang tahun kelahirannya yang ke-33.

Sementara itu, Nabil berkata sebaik sahaja mengetahui isterinya hamil, dia berharap untuk menimang cahaya mata lelaki memandangkan telah mempunyai tiga anak perempuan.

“Saya tak kisah pun sebenarnya baby girl or baby boy cumanya saya ada juga berharap kalau boleh nak baby boy sebab tiga sebelum ini perempuan.

“Saya dan isteri pun memang planning usia jarak anak-anak kami… kiranya masa ini memang sesuai untuk anak keempat tapi tiada rezeki tak mengapa, kami okay sahaja,” katanya.

Nabil dan Zira mendirikan rumah tangga pada 2011. Pasangan itu dikurniakan tiga cahaya mata Naira Mikayla, 9, Layla Medyna, 6, dan Mishall Imani kini berusia dua tahun.


5 Tahun ‘Menghilang’, ‘Sabda Kekasih’ Kembalikan Wawa Zainal

Selepas 5 tahun berehat dari dunia lakonan, akhirnya pelakon dan usahawan terkenal Wawa Zainal kini kembali beraksi dihadapan kamera menerusi telemovie Sabda Kekasih.

Wawa atau nama sebenar Nurul Hawa Zainal Abidin, 30 ketika ditemubual berkata sedikit kekok disebabkan sudah lama tidak berlakon.

“Sebenarnya hampir 5 tahun tak berlakon, bila dah mula berlakon balik ni ada sikit kekok tapi Alhamdulillah sebab dibantu oleh pelakon-pelakon hebat yang ada di set pengambaran”.

“Bercakap mengenai watak dalam telemovie ini, Alhamdulillah Wawa dapat bawa watak ni memandangkan jalan cerita asal adalah dari Wawa dan suami. Jadi boleh lah in character dengan cepat”.

Menurut Wawa Sabda Kekasih ini juga merupakan first baby dibawah syarikat dibawah naungannya.

“Telemovie ini adalah our first baby dibawah syarikat Wawa, dari segi masa dan jalan cerita tu mudah untuk Wawa memilih masa dan jalan cerita, katanya kepada Rotikaya

Telemovie arahan Azhari Zain yang bakal ditayangkan di Astro First pada 24 Jun ini sedikit sebanyak boleh menghilangkan rindu peminat buat Wawa Zainal.

Turut sama digandingkan dalam telemovie ini adalah Ariel Zafrel, Fauziah Nawi dan Sabri Yunus. Filem yang mengisahkan Qaseh Murni (Wawa Zainal) seorang yang happy go lucky dengan kehidupannya berubah selepas dia berjumpa dengan Sabda Bukhari (Ariel Zafrel) dan dari situlah pelbagai konflik dan suka duka yang mereka harugi.

Pesan kami, jangan lupa tonton cerita ini di pawagam rumah anda dan sediakan sekali dengan tisu. Jangan rembat baju orang sebelah pula! Selamat menonton.


Hafreez Adam Tak Tolak Jodoh Dengan Azar Azmi

Baru-baru ini hangat diperkatakan apabila pelakon Azar Azmi meraikan ulang tahun kelahiran pelakon Hafreez Adam sekaligus menimbulkan tanda tanya dikalangan netizen mengenai hubungan mereka.

Bagaimanapun, Hafreez mengakui dalam proses mengenali hati budi Azar apatah lagi mereka mula rapat selepas digandingkan menerusi drama Derita Untuk Bahagia tahun lalu.

BACA: 31 Kali Turun Naik Ambil Hadiah, Azar Azmi & Hafreez Adam Bercinta Ke?

“Kami tengah fasa kenal satu sama lain dengan lebih dekat. Kami tiada umumkan yang mengakui kami sudah bercinta atau apa. Kalau boleh kami nak kenal satu sama lain dengan lebih rapat sebelum ke fasa lebih serius.

“Bukan apa sebab kami sebelum ini pernah ada pengalaman putus tunang, kalau kami selesa bersama tak mustahil untuk melangkah ke fasa seterusnya jika ada jodoh,” katanya.

Dalam pada itu, Hafreez berkata sikap sempoi dan happy go lucky Azar membuatkan dia mahu mengenali pelakon berusia 32 itu lebih dekat lagi.

“Saya suka berkawan dengan Azar sebab dia seorang yang kelakar dan kalau ada masalah memang dia tak tunjuk langsung, memang ceria orangnya. Lagi satu yang buat saya respek dengan Azar sebab sangat kuar bekerja dan jenis wanita berdikari.

“Perempuan yang boleh berdikari sendiri itu memang hebat bagi saya sebab mereka jenis tidak mengharapkan lelaki utnuk mendapatkan sesuatu benda atau perkara,” katanya.


Misha Omar Mulakan Rawatan Kesuburan, Harap Dapat Anak Perempuan

Selepas lima tahun menanti, penyanyi Misha Omar memberitahu dia sudah pun memulakan rawatan kesuburan untuk mendapatkan cahaya mata kedua.

Menurutn Misha, dia juga mendapatkan khidmat nasihat daripada pakar sakit puan yang juga kenalannya sebagai langkah persiapan awal.

Katanya lagi, dia sudah melakukan ujian hormon Anti-Mullerian (AMH) bagi mengetahui tahap kesuburannya sebelum meneruskan rawatan yang sesuai.

“Seperti yang semua orang tahu, saya tengah berusaha untuk mendapatkan ahli keluarga baru sejak tahun lalu lagi. Tahun ini lebih serius dan saya sedar di usia sekarang kena lebih rapi persiapannya,” katanya.

Ditanya mengenai perkongsian tanda pagar #MenjejakKhadeja di Instagram, Misha berkata ianya sebagai pembakar semangar untuk mendapatkan anak perempuan pula.

“Hashtag itu saya wujudkan sebagai satu semangat buat diri saya jalani proses untuk kehamilan. Kenapa Khadeja? Sebab saya berharap dan berdoa mudah-mudahan cahaya mata yang akan Allah anugerahkan baby girl,” katanya.

Misha mempunyai seorang anak angkat lelaki bernama Muhammad Adam Emir,15. Misha mendirikan rumah tangga dengan Firros Ezzwan Rosly pada 2 Mei 2014 dan dikurniakan seorang cahaya mata bernama Muhammad Idris Ezzwa kini berusia lima tahun.


Aeril Zafrel Manjakan Isteri Dengan Ajar Mengaji Al-Quran

Sebelum ini, Aeril Zafrel berkongsikan komen seorang individu mengatakan pelakon itu dikatakan terlalu manjakan isterinya, Wawa Zainal.

Aeril mempersoalkan kembali kenyataan yang ditujukan kepadanya serta bertanyakan adakah lelaki sememangnya tidak boleh memanjakan isteri.

Terbaru, Aeril dilihat memuat naik video sedang ‘memanjakan’ isterinya dengan mengajar mengaji Al-Quran. Malah, Aeril turut menyertakan kapsyen manjakan isteri.

Perkongsian Aeril itu mendapat pelbagai reaksi daripada netizen yang terhibur dengan video tersebut serta memuji cara pelakon itu memanjakan isterinya.

Malah, netizen turut menyifatkan Aeril sebagai suami contoh serta mendoakan rumah tangga pasangan itu kekal bahagia hingga ke syurga.


Pendapatan Terjejas, Amir Raja Lawak Tak Kisah Jual Air Tepi Jalan

Tidak dapat meneruskan aktiviti seni susulan pelaksanaan Perintah Kawalan Pergerakan (PKP), pelawak Amir Raja Lawak tidak kisah berniaga air minuman demi kelangsungan hidup.

Menurut Amir, dia kini mencari pendapatan dengan menjual air di tepi jalan di Prima Saujana, Kajang. Meskipun keuntungan tidak banyak, namun Amir berkata cukup untuk membeli keperluan harian.

“Setiap hari saya turun berniaga sekitar jam 11.30 pagi hingga 6.30 petang. Kemudian saya pulang rumah, terus sambung buat air lagi pada waktu malam.

“Seawal jam 7 pagi pun, saya sudah bangun untuk buat lagi sebelum bersiap membuka gerai. Disebabkan saya kena menggaji pembantu gerai, adalah dapat keuntungan bersih dalam RM200.

“Tapi, tak kisahlah asalkan ada juga pendapatan untuk beli keperluan harian, itu sudah memadai. Rasa penat belakang kira, asalkan saya dapat menampung belanja sepanjang PKP 3.0 ini,” katanya.

Dalam pada itu, Amir terharu apabila perniagaannya itu mendapat sokongan luar biasa. Katanya dia sudah mula berniaga minuman sejak empat tahun lalu namun kini dilakukan sepenuh masa.

Mengakui pendapatannya terjejas susulan aktiviti seni tergendala, dia mencari inisiatif dengan berniaga asalkan cukup untuk menampung keperluan harian dan lebih selesa hidup sederhana.

“Sepatutnya bulan ini, saya terbabit dalam tiga drama. Namun semua sudah ditunda dan saya kena buat inisiatif berniaga ini untuk terus mencari punca pendapatan.

“Tapi, saya okay saja asalkan ada punca pendapatan yang cukup untuk tampung keperluan harian. Lagipun, bukan banyak barang pun saya beli kerana lebih selesa jalani gaya hidup sederhana.

“Biarlah orang nak anggap apa pun memandangkan saya artis, tapi bagi saya tiada keperluan pun nak bermewah-mewah,” katanya.


Melaram Di Rumah, Netizen Puji Badan Langsing Intan Najuwa

Tidak dinafikan susulan pelaksanaan Perintah Kawalan Pergerakan (PKP), ramai yang duduk rumah bermalasan dan ada pakai baju tidur sahaja.

Namun, berbeza dengan pelakon Intan Najuwa yang rajin bergaya meskipun berada di rumah. Menerusi Instagram, Intan dilihat berkongsikan videonya memakai beberapa jenis persalinan

Malah, ada satu gambar dikongsikan Intan dilihat cukup bergaya dengan memakai busana hijau untuk turun ke bawah mengambil kopi sahaja.

Dalam pada itu, bukan hanya pakaian menjadi perhatian namun bentuk badan pelakon itu yang cantik langsing juga turut diperkatakan netizen. Malah, ramai yang memuji pinggang kecil pelakon itu dan cantik pakai apa sahaja sekalipun.


Michael Ang Cadang Jual Vaksin RM2k Pada Golongan Kayangan

Hangat diperkatakan di media sosial mengenai kuota vaksin yang diperuntukkan kerajaan, pengarah drama terkenal Michael Ang tampil memberi cadangan kepada YB Khairy Jamaluddin mengenai perkara itu.

Menerusi satu perkongsian di Instagram, Michael mencadangkan kerajaan membenarkan sektor swastar menjual vaksin kepada golongan kayangan dengan harga yang mahal bagi satu dos vaksin.

BACA: Michael Ang Tunai Janji, Belanja RM5,000 Kepada 10 Orang Berjaya Self Lockdown

Kata Michael lagi, hasil daripada jualan vaksin tersebut boleh disalurkan kepada rakyat yang memerlukan termasuklah slot kosong vaksin golongan kayangan.

“YB @khairyj yang dikasihi, daripada nak pelan bagi satu suntikan AstraZeneca (AZ) dan Pfizer hanya untuk mengambil hati rakyat kayangan Malaysia.

“Apa kata bagi saja quota vaksin kepada pertubuhan swasta, dan jual saja mahal-mahal seperti RM2k per jab dan dia orang boleh pilih apa mak bapa vaksin dia orang nak!” tulisnya.

Dalam pada itu, Michael turut menyelar tindakan segelintir individu yang mahu memilih vaksin tertentu. Katanya jika mahu memilih lebih baik bayar sendiri dan berikan slot percuma kepada mereka yang tidak memilih.


Cinta Bertaut Kembali, Mimi Lana Akui Sedia Bergelar Isteri

Mengesahkan sudah pun putus cinta pada Mei tahun lalu, bagaimanapun pelakon Mimi Lana mendedahkan kembali menjalin hubungan cinta dengan pelakon Syafiq Kyle.

Seolah diberikan peluang kedua, Mimi berkata perpisahan sebelum ini menjadikan hubungannya dengan Syafiq selama enam tahun lebih matang.

“Alhamdulillah, hubungan saya dan Syafiq kini baik-baik sahaja. Apa yang dapat disimpulkan, inilah adalah peluang kedua diberikan, jadi percintaan kami semakin matang.

“Kami sudah lama menjalinkan hubungan cinta, hendak masuk enam tahun. Setiap tahun, daripada tahun pertama hingga sekarang, banyak perkara dipelajari,” katanya.

Mimi berkata tidak mahu lagi kesilapan sama berulang, mereka berdua perlu mengenali dan menyayangi diri sendiri terlebih dahulu sebelum melakukan perkara sama kepada pasangan.

“Jika kita sendiri tidak mampu nak menyayangi diri sendiri, mana mungkin mampu melakukan perkara sama pada insan lain. Justeru, saya dan Syafiq perlu ada sifat ini untuk mencipta hubungan yang berlandaskan cinta sejati,” katanya.

Mengakui mempunyai perancangan untuk melangkah ke fasa lebih serius, bagaimanapun Mimi berkata belum masanya lagi. Namun dia mengakui sudah bersedia untuk berumah tangga.

“Apabila bercinta, memanglah kami ada perancangan untuk membawa hubungan ke fasa seterusnya. Namun, dengan situasi sekarang, ia bukanlah masa yang sesuai.

“Tarikh perkahwinan memang tiada lagi. Jika nak diikutkan, saya memang sudah bersedia untuk berumah tangga. Cuma, saya tidak tahu bila. Cepat atau lewat, soal jodoh biarlah Allah yang tentukan.

“Pada waktu ini, saya hanya mahu menjadi seorang insan dan wanita yang lebih baik. Apapun, saya percaya, jika niat murni, Tuhan akan permudahkan,” jelasnya.


Anak Suka Mi Goreng, Rita Rudaini Teringat Bekas Suami

Hampir lapan tahun bergelar ibu tunggal kepada dua cahaya mata bukan perkara mudah buat pelakon Rita Rudaini kerana dialah ibu dan dia juga bapa. .

Baru-baru ini, Rita dilihat ada memuat naik gambar mi goreng yang dimasaknya. Namun apa yang menjadi perhatian Rita berkata anaknya Rayyan sangat sukakan mi goreng sama seperti bapanya, Aidil Zafuan.

BACA: Letak Gambar Bekas Suami Di ‘Family Tree’ Anak, Rita Rudaini Dituduh Tak Move On

“Mee goreng basah. Kegemaran Rayyan mee goreng. Memang turun pak dia suka makan mee goreng..” tulisnya.

Dalam pada itu, Rita mengatakan perkongsian itu bukan kerana mahu mengungkit kisah lama tetapi sesuatu yang boleh dikenang hingga ke akhir hayat.

Perkongsian Rita itu mendapat pelbagai reaksi daripada netizen menyokong tindakan pelakon itu yang sering mengingatkan anak-anaknya tentang asal-usul mereka.

Rita mendirikan rumah tangga bersama pemain bola sepak negara, Mohd Aidil Zafuan Abdul Radzak. Namun bercerai pada 2013. Hasil perkongsian hidup, mereka dikurniakan dua cahaya mata lelaki, Airit Rayyan Rizqin dan Airit Qaqa Arjuna.


Mawar Rashid Harap Anak Pandai Cakap Bahasa Kelantan, Siam & Indonesia

Mempunyai seorang cahaya mata perempuan, pelakon Mawar Rashid berkata dia tidak sabar untuk melihat anaknya itu membesar dengan baik.

Menerusi satu perkongsian di Instagram, Mawar berkata dia berharap anak perempuannya itu mahur bercakap dalam dialek Kelantan.

BACA: Belajar Mengaji Di IG, Mawar Rashid Seronok Ajak Orang Kumpul Pahala

Bukan itu sahaja, Mawar juga mahukan anaknya itu mahir bertutur dalam bahasa Siam da Indonesia memandangkan dirinya berdarah keturusan Kelantan Siam, manakala suaminya, Raf Yaakob keturunan Seberang.

“Tak sabar nok tunggu awok besar, panda kecek Kelate, panda kecek Siam dan Indonesia (sebab daddynya ada darah Indonesia gituw),” tulisnya.

Mawar dan Raf mendirikan rumah tangga pada November 2017. Pasangan itu dikurniakan dua cahaya mata iaitu Raden Muhammad Rafael, 2 tahun dan Raden Seri Rossabella Cinta, 6 bulan.


Sambut Hari Jadi Suami, Juliana Evans Beli Barang MR DIY Sahaja

Menerusi satu perkongsian di Instagram, pelakon Che Puan Juliana Evans memuat naik posting menyambut ulang tahun kelahiran suaminya, Tengku Shariffuddin Shah Tengku Sulaiman Shah.

Majis tersebut disambut dengan cukup sederhana dan santai dirumah bersama anak mereka, Tengku Kamiliah Zanariah Josephine Ehsan Shah.

Namun apa yang menjadi perhatian ramai apabila Juliana berkata beliau membeli dekorasi hari jadi tersebut di kedai kegemarannya iaitu MR DIY sahaja.

“Surprise birthday for my hubby at home last night worked! Macam biasa la decorations semua beli kat our favourite store Mr DIY je. Hope you like the simple celebration sayang,” tulisnya.

Dalam entri tersebut, Julaian sempat menitipkan ucapan istimewa dengan mengucapkan terima kasih buat suaminya kerana menjadi suami dan ayah terbaik.

Perkongsian Juliana itu mendapat pelbagai reaksi daripada netizen yang mengucapkan selamat hari lahir buat suaminya. Malah ada yang mengatakan ternampak baby bump Juliana pada foto berkenaan.

Juliana dan Tengku Shariffuddin Shah mendirikan rumah tangga pada April 2017. Pasangan itu dikurniakan seorang anak perempuan dikenali sebagai Milly yang kini berusia dua tahun.


Elfira Loy Dah Lemas Duduk Rumah

Umum mengetahui minggu lalu kerajaan mengumumkan tempoh Perintah Kawalan Pergerakan (PKP) dilanjutkan dua minggu lagi sehingga 28 Jun ini.

Perkara itu mendapat pelbagai reaksi daripada rakyat termasuklah pelakon Elfira Loy yang meluahkan rasa lemas kerana asyik duduk di rumah.

BACA: Elfira Loy Nekad Ambil Vaksin AstraZeneca Demi Anak Walaupun Takut Jarum

Menerusi satu perkongsian di Instagram, Elfira berkata setiap hari dia melakukan perkara dan rutin yang sama sehingga tidak tahu apa lagi yang perlu dilakukannya.

“Sejujurnya, saya sudah mula rasa lemas duduk rumah, seperti dalam filem Walking Dead. Bangun, buat benda sama dan tidur. Saya sudah tidak tahu mahu buat apa lagi,” tulisnya.

Perkongsian Elfira itu turut dipersetujui pengikutnya namun mereka perlu duduk di rumah untuk keselamatan lebih-lebih lagi kes masih lagi tinggi.


Teperap Dalam Rumah? Tak Ada Hal, Janji Ada Ni

Sepanjang musim PKP ni, ditambah pula dengan Work From Home (WFH) ni memang banyak lah habiskan masa di rumah lah cerita dia. Bila dah mula WFH ni, mula lah tabiat nak buat kerja sambil makan.

Kami ni godek-godek media sosial terjumpa pula satu snek yang cun ni wey! Dah lah pek besar, memang puas hati kalau makan ni. Makan sambil tengok televisyen pun sedap juga. Errmmm, terliur pula rasa.

Bukan nak cakap lebih tapi kami dah rasa, memang ngam gila kesedapan dia. Kalau korang tak terliur juga, memang korang dah kena check nafsu makan korang tu. Takut-takut nafsu makan korang menyembunyi diri pula. HAHA.

Corntoz 100g terbaru dari Mamee ni, berbaloi kalau beli banyak. Dah lah pek besar harga pula hanya RM2.10 jer. Memang berganda lah kepuasan bila makan makanan yang sebesar ni. Sekali beradap licin terus.

Korang beli jer terus tiga-tiga perisa yang ada Hot & Spicy, Smoky BBQZ dan Chilli Cheez. Tapi paling BOOM Chilli Cheez lah. Pedas-pedas cheesy gituu.

Kalau korang nak tahu Corntoz yang enak dan ranggup ni dihasilkan daripada jagung sebenar tau. Lepas tu dibakar dan dipanggang pula dengan sempurna. Memang dapat lah rasa yang aummm tu!

Ramai yang jadikan snek Corntoz ni sebagai jajan kegemaran mereka tau. Lebih ngam lagi, kalau ada birthday party atau sesuatu perayaan mesti Corntoz ni jadi pilihan. Dah lah pek besar untuk sharing, masih nak kena rembat dengan member-member.

Dalam musim-musim COVID ni korang jangan beriya sangat nak keluar. Kalau korang nak beli snek ni pun boleh jer beli dalam talian. Sekarangkan musim hujung jari, memang lagi mudah lah snek kegemaran korang ni mendarat dengan rumah korang.

Klik jer link Shopee ni, boleh dapat rasa ketiga-tiga flavour Corntoz. Then add to cart lah apa lagi!

Yang jatuh cinta dengan Corntoz ni dah ramai. Bila turn korang pula untuk jatuh cinta? Jangan tunggu lama-lama takut-takut sold out pula di Shopee tu. Maklum lah benda enak ni memang ramai yang suka.

Maklumat lanjut layari laman Facebook Corntoz. Jangan lupa klik ‘Like’ kat page tu ya!


Neelofa Hadiahkan 10 Helai Tudung Buat Elyana

Penyanyi Elyana yang kini menjalani rawatan radioterapi meluahkan rasa gembira dan terharu apabila menerima hadiah tudung daripada selebriti popular, Neelofa.

Memuat naik video di Instagram, Elyana menunjukkan beberapa kotak tudung yang dihantar kepadanya di hospital serta mengucapkan terima kasih kepada usahawan tersebut.

BACA: Berat Badan Tinggal 35 Kg, Elyana Perlu Jalani Rawatan Radioterapi 10 Hari

“Saya hari ini gembira sangat. Ceritanya, saya memang bawa satu tudung sahaja sebelum ini, tiba-tiba Neelofa beri saya banyak tudung. Memang rezeki.

“Terima kasih Neelofa. Semoga awak murah rezeki dan bahagia selalu. Tak sabar nak lihat koleksi dalam bungkusan ini sambil proses memasukkan susu ke dalam badan. Banyak dia bagi. 10 helai, macam-macam warna ada. Semoga murah rezeki,” katanya.

Sementara itu, menerusi satu perkongsian di Insta Story, Neelofa turut memuat naik status meluahkan rasa sebak melihat ketabahan Elyana serta mendoakan agar penyanyi itu diberikan kesembuhan.

“Masya-Allah saya pula nak menangis tengok video ini. Saya kagum sebab Elyana boleh senyum dan ceria dalam kesakitan. Moga Allah kurniakan kesembuhan untuk awak,” tulisnya.

Terdahulu, Elyana memaklumkan dia perlu menjalani rawatan radioterapi selama 10 hari. Katanya lagi, dia juga perlu menjalani proses memasukkan darah dan susu ke dalam badannya yang kini hanya seberat 35 kilogram.


Seronok Menari TikTok, Zizan Razak Nasihat Aliff Syukri Pakai Seluar Dalam Ketat Sikit

Nampaknya selepas digelar penyanyi nombor satu negara, usahawan kosmetik Datuk Seri Aliff Syukri mahu menjadi seorang TikToker pula.

Menerusi satu perkongsian di Instagram, Aliff dilihat memuat naik videonya menari selepas 10 kali berlatih untuk menghasilkan video TikTok berkenaan.

Namun, apa yang lebih menjadi perhatian adalah komen daripada pelakon popular Zizan Razak yang menasihati Aliff supaya memakai seluar dalam ketat setiap kali menari seperti itu.

Selepas membaca komen Zizan, rata-rata netizen mengatakan baru mereka perasan ada sesuatu yaang menonjol ketika Aliff sedang sakan menari.

Dalam pada itu, ada yang menegur keadaan fizikal Aliff yang dilihat semakin kurus serta berharap usahawan itu baik-baik sahaja.


Dah Sebulan Bersalin, Miera Leyana Tak Nak Kecoh-Kecoh

Senyap-senyap sahaja, pelakon Miera Leyana memaklumkan dia telah selamat melahirkan cahaya mata sulungnya pada 16 Mei lalu.

Menurut Miera, dia tiada niat untuk merahsiakan berita gembira itu tetapi lebih selesa untuk memberi fokus kepada proses bersalin apatah lagi kali pertama bergelar ibu.

“Ini pengalaman kali pertama saya untuk bergelar ibu, jadi saya mahu semuanya berjalan lancar dan tidak diganggu dengan hal-hal lain.

“Bukannya tak nak berkongsi tentang berita baik ini tetapi kalau boleh biarlah saya melalui momen-momen itu tanpa media sosial. Sampai masanya nanti saya akan kongsikan segalanya,” katanya.

Dalam pada itu, Miera juga enggan mendedahkan lebih lanjut mengenai identiti bayi pertamanya itu bagi menghormati permintaan suami untuk tidak menunjuk wajah sehingga bayi mereka berusia empat bulan.

“Cukup 4 bulan baru kami akan tunjuk muka bayi, buat masa sekarang biarlah jadi tanda tanya dahulu,” katanya.

Berkongsi mengenai proses bersalin, Miera meluahkan rasa syukur semuanya berjalan lancar dan suami dibenarkan untuk menemaninya.


Umie Aida Hulur Bantuan Kepada 300 Pemandu Teksi

Prihatin dengan nasib pemandu teksi yang terjejas pendapatan susulan Perintah Kawalan Pergerakan (PKP), pelakon Datin Seri Umie Aida bersama Yayasan Seni Karya Perihatin Malaysia tampil menghulurkan bantuan.

Menerusi satu perkongsian di Instagram, Umie memberi sumbangan keperluan asas berupa beras, tepung, minyak masak serta roti prata kepada 300 pemandu teksi.

BACA: Umie Aida Ajar Anak Umur Setahun Tak Sentuh Hiasan Kaca, Conteng Dinding

“Berat sama dipikul, ringan sama dijinjing. Alhamdulillah, 300 pemandu teksi telah menerima sedikit bantuan keperluan asas.

“Pendapatan mereka sehari paling tinggi RM20. Mari orang Malaysia, sama-sama berganding bahu menghuluarkan bantuan,” katanya.

Dalam entri tersebut, Umie turut berkongsikan nombor akaun bank yayasan berkenaan untuk orang ramai yang mahu menderma melalui akaun tersebut.

“Akaun yayasan 21233000012249 (RHB Bank). Terima kasih kepada yang telah menderma. Semoga sentiasa dalam lindungan dan rahmatNya,” ujarnya.


Tak Ada Pembantu Rumah, Hairul Azreen & Isteri Sepakat Bahagi Kerja Rumah

Bergelar selebriti, pasti ramai menyangka pasangan selebriti Hairul Azreen dan Hanis Zalikha mempunyai pembantu di rumah. Rupanya, mereka tidak tidak mempunyai pembantu.

Menurut Hairul, dia dan isterinya sepakat untuk membahagikan tugasan kerja di rumah. Hairul berkata seumur hidup sekali sahaja mempunyai pembantu, namun difahamkan sudah pulang ke negara asal.

BACA: Berbaloi Hantaran Kahwin RM91 Ribu, Netizen Puji Cara Hanis Zalikha Didik Anak

“Saya kena kemas rumah sebab kami tak ada pembantu rumah, sekali saja seumur hidup saya ada pembantu. Tu pun dah balik for good.

“Walaupun beras saya beli haha tapi cuci pinggan, vakum dan sapu satu rumah tu kerja saya. Kami bahagi tugas masing-masing. Keknis dia cuci baju, lipat kain semua la. Saya mandikan Yusuf, Keknis mandikan Alisa,” tulisnya di Insta Story.

Menerusi perkongsian itu, Hairul turut memuat naik foto sinki dipenuhi dengan pinggan mangkuk yang belum dicuci. Katanya, jika ada pembantu rumah, sudah pasti sinki rumahnya tidak penuh seperti ini.

Hairul dan Hanis Zalikha mendirikan rumah tangga pada 8 Jun 2015. Pasangan itu dikurniakan dua cahaya mata Yusuf Iskandar dan Alisa.


Zul Ariffin Akui Tak Perlu Pegang-Pegang Untuk Hayati Watak

Pertama kali bergandingan dengan pelakon dan pengacara, Uyaina Arshad menerusi drama Love Elsa, pelakon Zul Ariffin mengakui tidak perlu bersentuhan dengan pelakon wanita untuk mendapatkan keserasian.

Malah, Zul berkata dia menghormati prinsip serta pendirian setiap pelakon yang bekerjasama dengannya dalam mana-mana drama.

BACA: Zul Ariffin Tukar Warna Rambut Karat Macam K-Pop, Ramai Wanita Tergoda

“Sebagai pelakon saya kena terima situasi sebegini. Lain orang lain cara. Sebagai contoh, ada boleh bergurau dengan cara ini, cara itu dan sebagainya.

“Bagi saya dalam lakonan ini lebih kepada hormat. Kalau tak perlu bersentuhan, tak perlu buat. Ada juga yang bertudung boleh buat adegan sebegini. Kalau dalam filem saya lebih banyak watak aksi, jadi tidak sama seperti drama,” katanya.

Dalam pada itu, Zul berkata pengarah drama tersebut, Michael Ang tidak pernah memaksa pelakon untuk menjayakan sesuatu babak sebaliknya memberi keselesaan kepada pelakon.

“Dalam drama perlukan tindak balas, itu penting. Selebihnya bergantung kepada pengarah. Michael tak pernah paksa pelakon. Jadi, pelakon akan memberikan kerjasama baik dan semuanya akan okay,” katanya.


Padam Semua Posting Di Instagram, Rizalman Merajuk Dengan Netizen?

Tindakan pereka fesyen terkemuka tanah air, Datuk Rizalman menjadi tanda tanya netizen apabila memadam semua posting di akaun Instagram miliknya.

Daripada lebih 6,000 posting, tinggal 3 perkongsian sahaja di Instagram. Bagaimanapun tidak dapat dipastikan sama ada ia telah dipadamkan atau tidak.

BACA: Datuk Rizalman Dikecam Beri Ikan Salmon Pemberian Peminat Pada Kucing

Melihatkan pada tiga posting yang dimuat naik itu, ianya berunsur Islamik serta memberi teguran kepada pengikutnya berkelakuan sopan.

Bukan itu sahaja, bahagian ‘bio’ pada Instagram yang sebelum ini memaklumkan makanan apa yang tidak dimakannya juga telah ditukar.

Susulan itu, ramai tertanya-tanya mengenai tindakan Rizalman itu. Malah, ada netizen mendakwa pereka fesyen itu mungkin sentap dengan isu sebelum ini apabila dituduh tidak menghargai ikan salmon pemberian daripada peminatnya.

Bagaimanapun, ada yang mendakwa Rizalman mungkin meluat dengan sikap segelintir pengikutnya yang taksub mengenai kehidupan.

Terdahulu, Rizalman dikecam teruk apabila didakwa tidak menghargai ikan salmon yang diberikan oleh peminatnya.

Lebih menjadi bualan netizen apabila Datuk Rizalman memberikan ikan salmon tersebut kepada kucingnya, namun ditolak oleh haiwan peliharannya itu.


Wang Simpanan Susut, Man Raja Lawak Terpaksa Hentikan Bantuan

Pelakon dan pelawak, Man Raja Lawak memaklumkan dia terpaksa menghentikan bantuan kewangan kepada individu yang meminta bantuan daripadanya berikutan simpanannya kini semakin susut.

Kata Man lagi, dia tidak dapat meneruskan bantuan berkenaan kerana mahu memberi fokus kepada keperluan keluarga termasuk membantu orang yang dikenalinya.

BACA: Daripada Saiz 38, Man Raja Lawak Dah Muat Seluar Saiz 31

“Sebenarnya, sejak penularan Covid-19 tahun lalu hingga sekarang, setiap hari saya menerima lebih 30 mesej daripada individu tak dikenali di Instagram yang meminta bantuan.

“Jumlah wang diminta pula berbeza-beza dengan pelbagai masalah dihadapi mereka. Ada yang minta saya bayarkan sewa rumah sebanyak RM1,600. Jika saya tak boleh beri jumlah itu, RM600 pun tak mengapa dan dia minta wang dimasukkan dengan segera.

“Ramai juga yang minta RM50. Kalau tak dapat, RM10 pun tak mengapa. Dari pagi hingga malam, saya tak henti-henti menerima mesej Instagram daripada individu yang meminta bantuan kewangan,” katanya.

Dalam pada itu, Man berkata ramai yang masih terus mengirimkan mesej kepadanya untuk meminta bantuan namun dia memohon maaf kerana tidak dapat membantu.

“Perancangan saya sekarang dengan wang yang ada ialah untuk meneruskan kehidupan sendiri bersama keluarga dalam menghadapi Perintah Kawalan Pergerakan (PKP) 3.0 ketika ini.

“Saya pun tak pasti bila boleh aktif memulakan semula kerja-kerja dalam industri seni. Malah, saya pun dah lama tak ada ‘job’, namun tetap akan terus berusaha mencari rezeki selagi boleh,” katanya.

Bagaimanapun, Man memberitahu dia tidak akan berhenti memberi bantuan jika diberi rezeki lebih selepas ini.